ΚΟΙΝΗ ΘΕΣΗ (ΕΚ) αριθ. 22/95

η οποία καθορίστηκε από το Συμβούλιο στις 28 Σεπτεμβρίου 1995

για την έκδοση της απόφασης του Ευρωπαϊκού Κοινοβουλίου και του Συμβουλίου περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών

(95/C 331/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 Δ πρώτο εδάφιο,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας σύμφωνα με τη διαδικασία που αναφέρεται στο άρθρο 189 Β της συνθήκης (4),

Εκτιμώντας:

ότι η δημιουργία και η ανάπτυξη των διευρωπαϊκών δικτύων συμβάλλουν στην υλοποίηση σημαντικών κοινοτικών στόχων, όπως η καλή λειτουργία της εσωτερικής αγοράς και η ενίσχυση της οικονομικής και κοινωνικής συνοχής 7

ότι η δημιουργία και η ανάπτυξη, σε όλη την Κοινότητα, διευρωπαϊκών δικτύων στον τομέα των μεταφορών έχουν επίσης ως ειδικούς στόχους τη διασφάλιση συνεχούς κινητικότητας για τα πρόσωπα και τα αγαθά υπό τις καλύτερες δυνατές κοινωνικές και περιβαλλοντικές συνθήκες και συνθήκες ασφαλείας, καθώς και την ένταξη όλων των μέσων μεταφοράς σε ένα ενιαίο σύνολο, λαμβάνοντας υπόψη τα συγκριτικά τους πλεονεκτήματα 7

ότι στο Λευκό Βιβλίο της Επιτροπής για την ανάπτυξη κοινής πολιτικής μεταφορών προβλέπεται η βέλτιστη χρήση της υφιστάμενης δυναμικότητας και η ενσωμάτωση όλων των δικτύων που αφορούν τα διάφορα μέσα μεταφοράς, σε διευρωπαϊκό δίκτυο για τις οδικές, σιδηροδρομικές, εσωτερικές πλωτές, θαλάσσιες και εναέριες μεταφορές, τόσο για τα εμπορεύματα όσο και για τους επιβάτες, καθώς και για τις συνδυασμένες μεταφορές 7

ότι η ενσωμάτωση των δικτύων σε ευρωπαϊκή κλίμακα μπορεί να πραγματοποιηθεί μόνον προοδευτικά βάσει της σύνδεσης των μέσων μεταφοράς με στόχο την καλύτερη εκμετάλλευση των εγγενών σε αυτά πλεονεκτημάτων 7

ότι, προκειμένου να επιτευχθούν οι στόχοι αυτοί, απαιτείται η ανάληψη κοινοτικής δράσης προσανατολισμού και οι προτεραιότητες της αρχής της επικουρικότητας 7 ότι θα πρέπει να καθοριστούν οι γενικές γραμμές και οι προτεραιότητες της εν λόγω κοινοτικής δράσης που προβλέπεται στον τομέα των διευρωπαϊκών δικτύων μεταφορών 7

ότι είναι αναγκαίο να προσδιοριστούν τα σχέδια κοινού ενδιαφέροντος που ανταποκρίνονται στους στόχους αυτούς και τα οποία εντάσσονται στις προτεραιότητες της δράσης που έχουν καθοριστεί κατ' αυτό τον τρόπο 7 ότι θα πρέπει να ληφθούν υπόψη μόνον σχέδια που παρουσιάζουν εν δυνάμει οικονομική βιωσιμότητα 7

ότι είναι ανάγκη τα κράτη μέλη να λαμβάνουν υπόψη την προστασία του περιβάλλοντος πραγματοποιώντας μελέτες περιβαλλοντικών επιπτώσεων σύμφωνα με την οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημόσιων και ιδιωτικών έργων στο περιβάλλον (5) και εφαρμόζοντας την οδηγία 92/43/ΕΟΚ του Συμβουλίου της 21ης Μαΐου 1992 για την διατήρηση των φυσικών οικοτόπων καθώς και της άγριας πανίδας και χλωρίδας (6), όταν πραγματοποιούν σχέδια κοινού ενδιαφέροντος 7

ότι θα πρέπει να προσδιοριστούν σχέδια κοινού ενδιαφέροντος που να αφορούν όχι μόνο τους διάφορους τρόπους μεταφοράς σε μια πολύπλευρη προσέγγιση, αλλά και τα συστήματα διαχείρισης της κυκλοφορίας και πληροφόρησης του χρήστη και τα συστήματα εντοπισμού του στίγματος και πλοήγησης 7

ότι η Επιτροπή θα πρέπει να υποβάλλει, ανά διετία, έκθεση για την εφαρμογή της παρούσας απόφασης και, ανά πενταετία, έκθεση περί του αν απαιτείται αναθεώρηση των προσανατολισμών 7

ότι, θα πρέπει να συσταθεί, στην Επιτροπή, μια επιτροπή επιφορτισμένη κυρίως να την επικουρεί κατά την εξέταση της εφαρμογής και της ανάπτυξης των παρόντων προσανατολισμών,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

ΤΜΗΜΑ 1 ΓΕΝΙΚΕΣ ΑΡΧΕΣ

Άρθρο 1

Αντικείμενο

1. Η παρούσα απόφαση έχει ως αντικείμενο τον καθορισμό των προσανατολισμών που καλύπτουν τους στόχους, τις προτεραιότητες καθώς και τις γενικές γραμμές των μελετώμενων δράσεων στον τομέα του διευρωπαϊκού δικτύου μεταφορών 7 οι προσανατολισμοί αυτοί προσδιορίζουν σχέδια κοινού ενδιαφέροντος, η υλοποίηση των οποίων συμβάλλει στην ανάπτυξη του δικτύου σε κοινοτική κλίμακα.

2. Οι προσανατολισμοί που αναφέρονται στην παράγραφο 1 συνιστούν γενικό πλαίσιο αναφοράς για την ενθάρρυνση των δράσεων των κρατών μελών και, ενδεχομένως, της Κοινότητας με στόχο την υλοποίηση σχεδίων κοινού ενδιαφέροντος που αποσκοπούν στην εξασφάλιση της συνοχής, της διασύνδεσης και της διαλειτουργικότητας του διευρωπαϊκού δικτύου μεταφορών καθώς και την πρόσβαση σ' αυτό. Τα σχέδια αυτά συνιστούν κοινό στόχο, του οποίου η πραγματοποίηση εξαρτάται από τον βαθμό ωριμότητάς τους και τους διαθέσιμους χρηματοδοτικούς πόρους, χωρίς να προδικάζονται τυχόν χρηματοδοτικές δεσμεύσεις κράτους μέλους ή της Κοινότητας. Οι προσανατολισμοί αυτοί έχουν επίσης ως στόχο να διευκολύνουν τη συμμετοχή του ιδιωτικού τομέα.

3. Οι βασικές απαιτήσεις στον τομέα της διαλειτουργικότητας του διευρωπαϊκού δικτύου μεταφορών και της τηλεματικής των μεταφορών καθορίζονται ξεχωριστά από την παρούσα απόφαση.

Άρθρο 2

Στόχοι

1. Το διευρωπαϊκό δίκτυο μεταφορών αναπτύσσεται προοδευτικά σε κοινοτική κλίμακα, με την προοπτική του 2010, ολοκληρώνοντας δίκτυα υποδομής χερσαίων, θαλασσίων και αεροπορικών μεταφορών σύμφωνα με τα σχεδιαγράμματα που περιέχουν οι χάρτες του παραρτήματος I ή/και τις προδιαγραφές του παραρτήματος II.

2. Το δίκτυο πρέπει:

α) να διασφαλίζει, σε ένα χώρο χωρίς εσωτερικά σύνορα, τη μακροπρόθεσμη βιώσιμη κινητικότητα προσώπων και αγαθών, υπό τις καλύτερες δυνατές κοινωνικές συνθήκες και συνθήκες ασφάλειας, λαμβάνοντας υπόψη τους κοινοτικούς στόχους, ιδίως σε θέματα περιβάλλοντος, καθώς και να συμβάλει στην ενίσχυση της οικονομικής και κοινωνικής συνοχής 7

β) να παρέχει στους χρήστες υποδομές ποιότητας υπό τους καλύτερους δυνατούς οικονομικούς όρους 7

γ) να περιλαμβάνει το σύνολο των μέσων μεταφοράς, λαμβάνοντας υπόψη τα αντίστοιχα πλεονεκτήματά τους 7

δ) να καθιστά δυνατή τη βέλτιστη χρήση του υφιστάμενου δυναμικού 7

ε) να είναι, στο μέτρο του εφικτού, διαλειτουργικό 7

στ) να είναι, στο μέτρο του εφικτού, οικονομικά βιώσιμο 7

ζ) να καλύπτει όλο το έδαφος των κρατών μελών της Κοινότητας, ώστε να διευκολύνει την πρόσβαση εν γένει, να συνδέει τις νησιωτικές ή απόκεντρες περιοχές και τις αποκλεισμένες περιοχές με τις κεντρικές περιοχές και να συνδέει μεταξύ τους τις μεγάλες αστικές ζώνες και τις περιφέρειες της Κοινότητας δίχως σημεία συμφόρησης 7

η) να μπορεί να συνδεθεί με τα δίκτυα των χωρών της Ευρωπαϊκής Ζώνης Ελεύθερων Συναλλαγών (ΕΖΕΣ), της Κεντρικής και Ανατολικής Ευρώπης και της Μεσογείου, προωθώντας ταυτόχρονα τη διαλειτουργικότητα και την πρόσβαση στα δίκτυα αυτά στο μέτρο που αυτό ανταποκρίνεται στο συμφέρον της Κοινότητας.

Άρθρο 3

Έκταση το δικτύου

1. Το διευρωπαϊκό δίκτυο μεταφορών αποτελείται από υποδομές μεταφορών, καθώς και συστήματα διαχείρισης της κυκλοφορίας και συστήματα προσδιορισμού του στίγματος και ναυσιπλοΐας.

2. Οι υποδομές μεταφορών περιλαμβάνουν δίκτυα οδών, σιδηροδρομικών γραμμών και πλωτών οδών, θαλάσσιους λιμένες, αερολιμένες και σημεία διασύνδεσης, όπως λιμένες εσωτερικής ναυσιπλοΐας και κέντρα μεταφόρτωσης.

3. Τα συστήματα διαχείρισης της κυκλοφορίας και τα συστήματα προσδιορισμού του στίγματος και ναυσιπλοΐας περιλαμβάνουν τις απαραίτητες τεχνικές, πληροφορικές και τηλεπικοινωνιακές εγκαταστάσεις για τη διασφάλιση της αρμονικής λειτουργίας του δικτύου και την αποτελεσματική διαχείριση της κυκλοφορίας.

Άρθρο 4

Γενικές γραμμές δράσης

Οι γενικές γραμμές δράσης της Κοινότητας αφορούν:

α) την εκπόνηση και την αναθεώρηση των σχεδίων δικτύου 7

β) τον προσδιορισμό των σχεδίων κοινού ενδιαφέροντος 7

γ) τη διευθέτηση του υπάρχοντος δικτύου 7

δ) την προώθηση της διαλειτουργικότητας του δικτύου 7

ε) το βέλτιστο συνδυασμό των τρόπων μεταφοράς, ιδίως με τη δημιουργία κέντρων διασύνδεσης 7

στ) την επιδίωξη της συνοχής και της συμπληρωματικότητας των χρηματοδοτικών παρεμβάσεων, τηρουμένων των κανόνων που διέπουν κάθε ένα χρηματοδοτικό μέσο 7

ζ) δράσεις έρευνας και ανάπτυξης 7

η) συνεργασία και σύναψη ενδεδειγμένων συμφωνιών με τις τρίτες χώρες τις οποίες αφορά η ανάπτυξη του δικτύου 7

θ) την παρότρυνση των κρατών μελών και των διεθνών οργανισμών να υποστηρίζουν τους επιδιωκόμενους από την Κοινότητα στόχους 7

ι) την προώθηση της διαρκούς συνεργασίας των ενδιαφερόμενων μερών.

Άρθρο 5

Προτεραιότητες

Οι προτεραιότητες δράσης, λαμβάνοντας υπόψη τους στόχους του άρθρου 2, αφορούν:

α) την ανάπτυξη συνδέσεων, βασικών κρίκων και διασυνδέσεων που καθιστούν δυνατή την εξάλειψη των σημείων συμφόρησης, την κάλυψη των ελλειπουσών συνδέσεων και την ολοκλήρωση των μεγάλων αξόνων 7

β) την ανάπτυξη της πρόσβασης στο δίκτυο που καθιστά δυνατή την σύνδεση των νησιωτικών, αποκλεισμένων και απόκεντρων περιοχών με τις κεντρικές περιοχές της Κοινότητας 7

γ) τον άριστο συνδυασμό και ολοκλήρωση των διαφόρων μέσων μεταφοράς 7

δ) την σταδιακή επίτευξη της διαλειτουργικότητας των στοιχείων του δικτύου 7

ε) τη βελτιστοποίηση του δυναμικού και της αποτελεσματικότητας των υφιστάμενων υποδομών 7

στ) τη δημιουργία και διαμόρφωση των κόμβων διασύνδεσης και των εξεδρών για «πολύμορφες» μεταφορές 7

ζ) τη βελτίωση της ασφάλειας και της αξιοπιστίας του δικτύου 7

η) την ενσωμάτωση της περιβαλλοντικής διάστασης στην υλοποίηση και την ανάπτυξη του δικτύου 7

θ) την ανάπτυξη και εγκατάσταση συστημάτων για τη διαχείριση και τον έλεγχο της κυκλοφορίας στο δίκτυο και για την ενημέρωση των χρήστων με σκοπό τη βέλτιστη χρησιμοποίηση της υποδομής 7

ι) την πραγματοποίηση μελετών που συμβάλλουν στον καλύτερο σχεδιασμό και υλοποίηση του διευρωπαϊκού δικτύου μεταφορών.

Άρθρο 6

Δίκτυα των τρίτων χωρών

Η εκ μέρους της Κοινότητας προαγωγή σχεδίων κοινού ενδιαφέροντος, της διασύνδεσης και διαλειτουργικότητας των δικτύων προκειμένου να εξασφαλιστεί η συνοχή των δικτύων των τρίτων χωρών με το διευρωπαϊκό δίκτυο μεταφορών αποφασίζεται από το Συμβούλιο, κατά περίπτωση και σύμφωνα με τις κατάλληλες διαδικασίες της συνθήκης.

Άρθρο 7

Σχέδια κοινού ενδιαφέροντος

1. Τηρουμένων των κανόνων της συνθήκης, ιδίως όσον αφορά τα θέματα ανταγωνισμού, ως σχέδιο κοινού ενδιαφέροντος νοείται κάθε σχέδιο το οποίο:

- επιδιώκει τους στόχους που αναφέρονται στο άρθρο 2,

- αφορά το δίκτυο που αναφέρεται στο άρθρο 3,

- εντάσσεται στις προτεραιότητες που αναφέρονται στο άρθρο 5,

- και παρουσιάζει εν δυνάμει οικονομική βιωσιμότητα, λαμβανομένου υπόψη του κοινωνικοοικονομικού κόστους και οφέλους.

2. Κάθε σχέδιο πρέπει να αφορά ένα στοιχείο του δικτύου όπως περιγράφεται στα άρθρα 8 έως 16 και συγκεκριμένα:

- να αφορά τις συνδέσεις που επισημαίνονται στους χάρτες του παραρτήματος I ή/και

- να ανταποκρίνεται στις προδιαγραφές ή τα κριτήρια του παραρτήματος II.

ΤΜΗΜΑ 2 ΤΟ ΟΔΙΚΟ ΔΙΚΤΥΟ

Άρθρο 8

Χαρακτηριστκά

1. Το διευρωπαϊκό οδικό δίκτυο αποτελείται από υφιστάμενους, νέους ή προς διευθέτηση αυτοκινητοδρόμους και οδούς υψηλής ποιότητας οι οποίοι:

- διαδραματίζουν σημαντικό ρόλο στις μετακινήσεις μεγάλων αποστάσεων, ή

- επιτρέπουν, στους άξονες που καθορίζονται από το δίκτυο, την παράκαμψη των κυριοτέρων αστικών κέντρων, ή

- εξασφαλίζουν τη διασύνδεση με τα άλλα μέσα μεταφορών, ή

- επιτρέπουν τη σύνδεση των αποκλεισμένων και απόκεντρων περιοχών με τις κεντρικές περιοχές της Κοινότητας.

2. Το δίκτυο εξασφαλίζει στους χρήστες επίπεδο υπηρεσιών, άνεσης και ασφάλειας υψηλό, ομοιογενές, και χαρακτηριζόμενο από συνέχεια.

3. Το δίκτυο περιλαμβάνει την υποδομή διαχείρισης της κυκλοφορίας και ενημέρωσης των χρηστών και στηρίζεται στην ενεργό συνεργασία των συστημάτων διαχείρισης της κυκλοφορίας σε ευρωπαϊκό, εθνικό και περιφερειακό επίπεδο.

ΤΜΗΜΑ 3 ΤΟ ΣΙΔΗΡΟΔΡΟΜΙΚΟ ΔΙΚΤΥΟ

Άρθρο 9

Χαρακτηριστικά

1. Το σιδηροδρομικό δίκτυο αποτελείται από το σιδηροδρομικό δίκτυο υψηλής ταχύτητας και από το συμβατικό σιδηροδρομικό δίκτυο.

2. Το σιδηροδρομικό δίκτυο υψηλής ταχύτητας αποτελείται:

- από γραμμές κατασκευασμένες ειδικά για υψηλή ταχύτητα και εξοπλισμένες για ταχύτητες κατά κανόνα ίσες ή μεγαλύτερες των 250 km/h μέσω σύγχρονων ή νέων τεχνολογιών,

- από γραμμές διευθετημένες ειδικά για υψηλή ταχύτητα και εξοπλισμένες για ταχύτητες της τάξεως των 200 km/h,

- από γραμμές διευθετημένες ειδικά για υψηλή ταχύτητα, που παρουσιάζουν ιδιαιτερότητες λόγω τοπογραφικών δυσκολιών, μορφολογίας του εδάφους ή αστικού περιβάλλοντος, και των οποίων η ταχύτητα πρέπει να προσαρμόζεται κατά περίπτωση.

Το δίκτυο αυτό ορίζεται από τις γραμμές που επισημαίνονται στο παράρτημα I ως γραμμές υψηλής ταχύτητας ή γραμμές διευθετημένες για υψηλή ταχύτητα.

3. Το συμβατικό σιδηροδρομικό δίκτυο αποτελείται από γραμμές για συμβατικές σιδηροδρομικές μεταφορές, συμπεριλαμβανομένων των σιδηροδρομικών συνδέσεων συνδυασμένων μεταφορών που αναφέρονται στο άρθρο 13.

4. Το δίκτυο:

- παίζει σημαντικό ρόλο στη σιδηροδρομική κυκλοφορία εμπορευμάτων και επιβατών σε μεγάλες αποστάσεις,

- παίζει σημαντικό ρόλο στην εκμετάλλευση των συνδυασμένων μεταφορών μεγάλων αποστάσεων,

- επιτρέπει τη διασύνδεση με τα δίκτυα άλλων μεταφορικών μέσων και την πρόσβαση στα περιφερειακά ή τοπικά σιδηροδρομικά δίκτυα.

5. Το δίκτυο προσφέρει στους χρήστες υψηλό επίπεδο ποιότητας και ασφάλειας, χάρις στη συνέχεια και την προοδευτική υλοποίηση της διαλειτουργικότητάς του, κυρίως μέσω της τεχνικής εναρμόνισης και ενός εναρμονισμένου συστήματος ελέγχου και χειρισμού.

ΤΜΗΜΑ 4 ΤΟ ΔΙΚΤΥΟ ΕΣΩΤΕΡΙΚΩΝ ΠΛΩΤΩΝ ΟΔΩΝ ΚΑΙ ΟΙ ΛΙΜΕΝΕΣ ΕΣΩΤΕΡΙΚΗΣ ΝΑΥΣΙΠΛΟΪΑΣ

Άρθρο 10

Χαρακτηριστικά

1. Το διευρωπαϊκό δίκτυο πλωτών οδών αποτελείται από ποταμούς και διώρυγες, καθώς και από διάφορες διακλαδώσεις που εξασφαλίζουν τη μεταξύ τους σύνδεση, επιτρέπει δε ιδίως τη διασύνδεση μεταξύ των βιομηχανικών περιοχών και των σημαντικών αστικών κέντρων και τη σύνδεσή τους με τους λιμένες.

2. Τα απαιτούμενα στοιχειώδη τεχνικά χαρακτηριστικά για τις πλωτές οδούς του δικτύου αυτού αντιστοιχούν στις προδιαγραφές της κατηγορίας IV, που επιτρέπει τη διέλευση πλοίου ή ωθούμενης συνοδείας μήκους 80 έως 85 m και πλάτους 9,50 m. Σε περίπτωση εκσυγχρονισμού ή δημιουργίας πλωτής οδού ενσωμάτωσης στο εν λόγω δίκτυο, οι τεχνικές προδιαγραφές πρέπει να αντιστοιχούν τουλάχιστον στην κατηγορία IV, να επιτρέπουν να πληρούνται, μεταγενέστερα, οι προδιαγραφές της κατηγορίας Va/Vb και να καθιστούν δυνατή την ικανοποιητική διέλευση πλοίων που χρησιμοποιούνται σε συνδυασμένες μεταφορές. Οι προδιαγραφές της κατηγορίας Va επιτρέπουν τη διέλευση πλοίου ή ωθούμενης συνοδείας μήκους 110 m και πλάτους 11,40 m και οι προδιαγραφές της κατηγορίας Vb επιτρέπουν τη διέλευση ωθούμενης συνοδείας μήκους 172 m έως 185 m και πλάτους 11,40 m.

3. Οι λιμένες εσωτερικής ναυσιπλοΐας, ιδίως με την ιδιότητα σημείων διασύνδεσης μεταξύ των πλωτών οδών που αναφέρονται στην παράγραφο 2 και των λοιπών μεταφορικών μέσων, αποτελούν στοιχεία του δικτύου.

4. Το δίκτυο περιλαμβάνει την υποδομή διαχείρισης της κυκλοφορίας.

ΤΜΗΜΑ 5 ΟΙ ΘΑΛΑΣΣΙΟΙ ΛΙΜΕΝΕΣ

Άρθρο 11

Χαρακτηριστικά

Οι λιμένες καθιστούν δυνατή την ανάπτυξη των θαλάσσιων μεταφορών και αποτελούν τα σημεία εξυπηρέτησης των νησιών διά θαλάσσης και διασύνδεσης μεταξύ των χερσαίων και των θαλάσσιων μεταφορών. Προσφέρουν εξοπλισμό και υπηρεσίες στις επιχειρήσεις μεταφορών. Η υποδομή τους προσφέρει μια σειρά υπηρεσιών για τη μεταφορά επιβατών και εμπορευμάτων, συμπεριλαμβανομένων των υπηρεσιών πορθμείου, ναυσιπλοΐας μικρών και μεγάλων αποστάσεων περιλαμβανομένης της ακτοπλοΐας, για τις συνδέσεις στο εσωτερικό της Κοινότητας και με τις τρίτες χώρες.

ΤΜΗΜΑ 6 ΟΙ ΑΕΡΟΛΙΜΕΝΕΣ

Άρθρο 12

Χαρακτηριστικά

1. Το διευρωπαϊκό δίκτυο αερολιμένων αποτελείται από αερολιμένες που βρίσκονται στο έδαφος της Κοινότητας, είναι ανοικτοί στην εμπορική εναέρια κυκλοφορία και ανταποκρίνονται στα κριτήρια του παραρτήματος II. Οι εν λόγω αερολιμένες χαρακτηρίζονται διαφορετικά, ανάλογα με το επίπεδο και τον τύπο κυκλοφορίας που εξασφαλίζουν και ανάλογα με τη λειτουργία που επιτελούν στο πλαίσιο του δικτύου. Οι αερολιμένες αυτοί καθιστούν δυνατή την ανάπτυξη των αεροπορικών συνδέσεων και τη διασύνδεση των αεροπορικών μεταφορών με άλλα μεταφορικά μέσα.

2. Τα διεθνή και κοινοτικά σημεία σύνδεσης αποτελούν το κυρίως διευρωπαϊκό δίκτυο των αερολιμένων. Οι συνδέσεις μεταξύ Κοινότητας και υπόλοιπου κόσμου εξασφαλίζονται κατά κύριο λόγο από τα διεθνή σημεία σύνδεσης. Τα κοινοτικά σημεία σύνδεσης εξασφαλίζουν κυρίως τις συνδέσεις στο εσωτερικό της Κοινότητας, ενώ οι εξωκοινοτικές συγκοινωνίες αποτελούν μικρό ακόμη μέρος των δραστηριοτήτων τους. Τα περιφερειακά σημεία σύνδεσης και πρόσβασης διευκολύνουν την πρόσβαση στο κυρίως δίκτυο ή συμβάλλουν στη σύνδεση των απόκεντρων και απομονωμένων περιοχών.

ΤΜΗΜΑ 7 ΤΟ ΔΙΚΤΥΟ ΣΥΝΔΥΑΣΜΕΝΩΝ ΜΕΤΑΦΟΡΩΝ

Άρθρο 13

Χαρακτηριστικά

1. Το διευρωπαϊκό δίκτυο συνδυασμένων μεταφορών περιλαμβάνει:

- τις σιδηροδρομικές και πλωτές οδούς που είναι κατάλληλες για τις συνδυασμένες μεταφορές και τη θαλάσσια οδό οι οποίες, μαζί με τις τυχόν αρχικές ή/και τελικές οδικές διαδρομές, καθιστούν δυνατή τη μεταφορά εμπορευμάτων σε μεγάλες αποστάσεις.

- τις εγκαταστάσεις που επιτρέπουν τη μεταφόρτωση μεταξύ σιδηροδρομικών, εσωτερικών πλωτών, θαλάσσιων και οδικών μέσων μεταφοράς,

- προσωρινώς, το κατάλληλο τροχαίο υλικό όταν απαιτείται από τα μη ακόμη προσαρμοσμένα χαρακτηριστικά της υποδομής.

ΤΜΗΜΑ 8 ΤΟ ΔΙΚΤΥΟ ΔΙΑΧΕΙΡΙΣΗΣ ΚΑΙ ΕΝΗΜΕΡΩΣΗΣ ΣΧΕΤΙΚΑ ΜΕ ΤΗ ΘΑΛΑΣΣΙΑ ΚΥΚΛΟΦΟΡΙΑ

Άρθρο 14

Χαρακτηριστικά

Το διευρωπαϊκό δίκτυο διαχείρισης και ενημέρωσης σχετικά με τη θαλάσσια κυκλοφορία περιλαμβάνει:

- τα συστήματα διαχείρισης της παράκτιας ή της λιμενικής θαλάσσιας κυκλοφορίας,

- τα συστήματα εντοπισμού του στίγματος των πλοίων,

- τα συστήματα αναφοράς για τα πλοία που μεταφέρουν επικίνδυνα ή ρυπαντικά εμπορεύματα,

- τα συστήματα επικοινωνίας για τις περιπτώσεις κινδύνου και την ασφάλεια στη θάλασσα,

ώστε να εξασφαλίζεται το υψηλό επίπεδο ασφάλειας και αποτελεσματικότητας της θαλάσσιας κυκλοφορίας, καθώς και προστασίας του περιβάλλοντος στις θαλάσσιες περιοχές που εξαρτώνται από τα κράτη μέλη της Κοινότητας.

ΤΜΗΜΑ 9 ΤΟ ΔΙΚΤΥΟ ΔΙΑΧΕΙΡΙΣΗΣ ΤΗΣ ΕΝΑΕΡΙΑΣ ΚΥΚΛΟΦΟΡΙΑΣ

Άρθρο 15

Χαρακτηριστικά

Το διευρωπαϊκό δίκτυο διαχείρισης της εναέριας κυκλοφορίας περιλαμβάνει τον εναέριο χώρο που διατίθεται στη γενική εναέρια κυκλοφορία, τους αεροδιαδρόμους, τα βοηθήματα της αεροπλοΐας, τα συστήματα προγραμματισμού και διαχείρισης των ροών της κυκλοφορίας και το σύστημα ελέγχου της εναέριας κυκλοφορίας (κέντρα ελέγχου, μέσα επίβλεψης και επικοινωνίας) που είναι απαραίτητα για την ασφαλή και αποτελεσματική εναέρια κυκλοφορία στον ευρωπαϊκό εναέριο χώρο.

ΤΜΗΜΑ 10 ΤΟ ΔΙΚΤΥΟ ΕΝΤΟΠΙΣΜΟΥ ΤΟΥ ΣΤΙΓΜΑΤΟΣ ΚΑΙ ΝΑΥΣΙΠΛΟΪΑΣ

Άρθρο 16

Χαρακτηριστικά

Το διευρωπαϊκό δίκτυο συστημάτων εντοπισμού του στίγματος και ναυσιπλοΐας περιλαμβάνει τα δορυφορικά συστήματα εντοπισμού του στίγματος και ναυσιπλοΐας και τα συστήματα που καθορίζονται στα πλαίσια του μελλοντικού ευρωπαϊκού σχεδίου ραδιοναυσιπλοΐας. Τα συστήματα αυτά προσφέρουν αξιόπιστη και αποτελεσματική υπηρεσία ναυσιπλοΐας που μπορεί να χρησιμοποιείται από όλα τα μέσα μεταφοράς.

ΤΜΗΜΑ 11 ΚΟΙΝΕΣ ΔΙΑΤΑΞΕΙΣ

Άρθρο 17

Επιτροπή: ανταλλαγή πληροφοριών και έκθεση

1. Τα κράτη μέλη κοινοποιούν τακτικά στην Επιτροπή τα εθνικά σχέδια και προγράμματα που καταρτίζουν για την ανάπτυξη του διευρωπαϊκού δικτύου μεταφορών, ιδίως όσον αφορά τα σχέδια κοινού ενδιαφέροντος που καθορίζονται με την παρούσα απόφαση.

2. Συνιστάται, στα πλαίσια της Επιτροπής, επιτροπή του διευρωπαϊκού δικτύου μεταφορών, αποκαλούμενη στο εξής «επιτροπή», η οποία απαρτίζεται από αντιπροσώπους των κρατών μελών και προεδρεύεται από αντιπρόσωπο της Επιτροπής. Η εν λόγω επιτροπή ανταλλάσσει πληροφορίες για τα σχέδια και τα προγράμματα που κοινοποιούνται από τα κράτη μέλη και μπορεί να εξετάζει κάθε θέμα που αφορά την ανάπτυξη του διευρωπαϊκού δικτύου μεταφορών.

3. Ανά διετία, η Επιτροπή υποβάλλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών έκθεση σχετικά με την εφαρμογή των προσανατολισμών που περιγράφονται στην παρούσα απόφαση.

Κατά την κατάρτιση της έκθεσης, η Επιτροπή επικουρείται από την επιτροπή που αναφέρεται στην παράγραφο 2.

Άρθρο 18

Αναθεώρηση των προσανατολισμών

1. Ανά πενταετία από την έναρξη ισχύος της παρούσας απόφασης και για πρώτη φορά πριν από την 1η Ιουλίου 1999, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση η οποία υποδεικνύει εάν οι προσανατολισμοί πρέπει να προσαρμοστούν στις εξελίξεις της οικονομίας και στην ανάπτυξη των τεχνολογιών στις μεταφορές, ιδίως στις σιδηροδρομικές μεταφορές.

Κατά την κατάρτιση αυτής της έκθεσης, η Επιτροπή επικουρείται από την επιτροπή του άρθρου 17.

2. Μετά από την έκθεση που αναφέρεται στην παράγραφο 1, η Επιτροπή υποβάλλει, ενδεχομένως, τις κατάλληλες προτάσεις.

Άρθρο 19

Κατάργηση

Η απόφαση 78/174/ΕΟΚ του Συμβουλίου της 20ής Φεβρουαρίου 1978 περί καθιερώσεως διαδικασίας διαβουλεύσεων και περί συστάσεως για έργα υποδομής στον τομέα των μεταφορών (1) καταργείται.

Άρθρο 20

Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 21

Η παρούσα απόφαση απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 220 της 8. 8. 1994, σ. 1.

(2) ΕΕ αριθ. C 397 της 31. 12. 1994, σ. 23.

(3) Γνώμη που διατυπώθηκε στις 28 Σεπτεμβρίου 1994 (ΕΕ αριθ. C 210 της 14. 8. 1995, σ. 34).

(4) Γνώμη του Ευρωπαϊκού Κοινοβουλίου της . . . (δεν δημοσιεύθηκε ακόμη στην Επίσημη Εφημερίδα), κοινή θέση του Συμβουλίου της . . . (δεν δημοσιεύθηκε ακόμη στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμη στην Επίσημη Εφημερίδα).

(5) ΕΕ αριθ. L 175 της 5. 7. 1985, σ. 40.

(6) ΕΕ αριθ. L 206 της 22. 7. 1992, σ. 7.

(1) ΕΕ αριθ. L 54 της 25. 2. 1978, σ. 16.

ΠΑΡΑΡΤΗΜΑ Ι

ΣΧΗΜΑΤΙΚΗ ΑΠΕΙΚΟΝΙΣΗ ΤΩΝ ΔΙΚΤΥΩΝ ΜΕΣΩ ΧΑΡΤΩΝ (*)

Τμήμα 2: Το οδικό δίκτυο

2.0. Ευρώπη

2.1. Βέλγιο/Λουξεμβούργο

2.2. Δανία

2.3. Γερμανία

2.4. Ελλάδα

2.5. Ισπανία

2.6. Γαλλία

2.7. Ιρλανδία

2.8. Ιταλία

2.9. Κάτω Χώρες

2.10. Αυστρία

2.11. Πορτογαλία

2.12. Φινλανδία

2.13. Σουηδία

2.14. Ηνωμένο Βασίλειο

Τμήμα 3: Το σιδηροδρομικό δίκτυο

3.0. Ευρώπη

3.1. Βέλγιο

3.2. Δανία

3.3. Γερμανία

3.4. Ελλάδα

3.5. Ισπανία

3.6. Γαλλία

3.7. Ιρλανδία

3.8. Ιταλία

3.9. Λουξεμβούργο

3.10. Κάτω Χώρες

3.11. Αυστρία

3.12. Πορτογαλία

3.13. Φινλανδία

3.14. Σουηδία

3.15. Ηνωμένο Βασίλειο

Τμήμα 4: Το εσωτερικό πλωτό δίκτυο

4. Ευρώπη

Τμήμα 5: Οι θαλάσσιοι λιμένες

Τα σχέδια κοινού ενδιαφέροντος που αφορούν θαλάσσιους λιμένες προσδιορίζονται στην παρούσα απόφαση με τα κριτήρια του παραρτήματος ΙΙ και μπορούν να τοποθετούνται σε οποιονδήποτε λιμένα κράτους μέλους της Κοινότητας. Δεδομένου ότι δεν είναι δυνατό να γραφούν όλοι οι κοινοτικοί λιμένες σ' ένα και τον αυτό χάρτη, το παρόν παράρτημα Ι δεν περιλαμβάνει χάρτη των θαλάσσιων λιμένων.

Τμήμα 6: Τα αεροδρόμια

6.0. Ευρώπη

6.1. Βέλγιο/Δανία/Γερμανία/Λουξεμβούργο/ Κάτω Χώρες/Αυστρία

6.2. Ελλάδα

6.3. Ισπανία/Πορτογαλία

6.4. Γαλλία

6.5. Ιρλανδία/Ηνωμένο Βασίλειο

6.6. Ιταλία

6.7. Φινλανδία/Σουηδία

Τμήμα 7: Το δίκτυο συνδυασμένων μεταφορών

7.1. Α. Σιδηρόδρομος

Β. Σιδηρόδρομος μεγάλης κλίμακας

7.2. Εσωτερικές πλωτές οδοί

Σημ.: Ο όρος «προγραμματισμένη» στα υπομνήματα των χαρτών καλύπτει όλα τα στάδια ενός σχεδίου υποδομής κοινού ενδιαφέροντος, από τις πρώτες μελέτες μέχρι την κατασκευή.

ΤΜΗΜΑ 2 ΤΟ ΟΔΙΚΟ ΔΙΚΤΥΟ

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

> ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

ΤΜΗΜΑ 3 ΤΟ ΣΙΔΗΡΟΔΡΟΜΙΚΟ ΔΙΚΤΥΟ

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

> ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

ΤΜΗΜΑ 4 ΤΟ ΔΙΚΤΥΟ ΤΩΝ ΕΣΩΤΕΡΙΚΩΝ ΠΛΩΤΩΝ ΟΔΩΝ

>ΑΝΑΦΟΡΑ ΣΕ ΦΗΛΜ>

ΤΜΗΜΑ 6 ΟΙ ΑΕΡΟΛΙΜΕΝΕΣ

> ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

ΤΜΗΜΑ 7 ΤΟ ΔΙΚΤΥΟ ΣΥΝΔΥΑΣΜΕΝΩΝ ΜΕΤΑΦΟΡΩΝ

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

(*) Οι χάρτες αναφέρονται στα αντίστοιχα τμήματα για τα οποία γίνεται λόγος στο διατακτικό ή/και στο παράρτημα ΙΙ.

ΠΑΡΑΡΤΗΜΑ II

ΚΡΙΤΗΡΙΑ ΚΑΙ ΠΡΟΔΙΑΓΡΑΦΕΣ ΤΩΝ ΣΧΕΔΙΩΝ ΚΟΙΝΟΥ ΕΝΔΙΑΦΕΡΟΝΤΟΣ (*)

Τμήμα 2: Το οδικό δίκτυο

Τμήμα 3: Το σιδηροδρομικό δίκτυο

Τμήμα 4: Το δίκτυο εσωτερικών πλωτών οδών και οι λιμένες εσωτερικής ναυσιπλοΐας

Τμήμα 5: Οι θαλάσσιοι λιμένες

Τμήμα 6: Τα αεροδρόμια

Τμήμα 7: Το δίκτυο συνδυασμένων μεταφορών

Τμήμα 8: Το δίκτυο ενημέρωσης και διαχείρισης σχετικά με τη θαλάσσια κυκλοφορία

Τμήμα 9: Το δίκτυο διαχείρισης της εναέριας κυκλοφορίας

Τμήμα 10: Το δίκτυο προσδιορισμού στίγματος και ναυσιπλοΐας

ΤΜΗΜΑ 2

ΤΟ ΟΔΙΚΟ ΔΙΚΥΤΟ

Εκτός από τα σχέδια που αφορούν τις συνδέσεις του παραρτήματος I, θεωρούνται ως σχέδια κοινού ενδιαφέροντος όλα τα έργα υποδομής για τις συνδέσεις αυτές τα οποία αφορούν:

Α. Την ανάπτυξη του δικτύου, ιδίως δε:

- τη διερεύνηση αυτοκινητοδρόμων ή τη διευθέτηση οδών υψηλής ποιότητας,

- την κατασκευή ή τη διευθέτηση παρακάμψεων αστικών ή περιαστικών περιοχών,

- την ενίσχυση της διαλειτουργικότητας των εθνικών δικτύων.

Β. Την ανάπτυξη συστημάτων διαχείρισης της κυκλοφορίας και ενημέρωσης των χρήστων, ιδίως δε:

- τη δημιουργία τηλεματικής υποδομής για τη συλλογή στοιχείων που αφορούν την κυκλοφορία,

- την ανάπτυξη κέντρων πληροφοριών για την κυκλοφορία και κέντρων ελέγχου της κυκλοφορίας, συμπεριλαμβανομένης της ανταλλαγής στοιχείων μεταξύ κέντρων πληροφοριών για την κυκλοφορία διαφόρων χωρών,

- τη δημιουργία υπηρεσιών οδικών πληροφοριών, ιδίως RDS-TMC (1),

- την τεχνική διαλειτουργικότητα των τηλεματικών υποδομών.

ΤΜΗΜΑ 3

ΤΟ ΣΙΔΗΡΟΔΡΟΜΙΚΟ ΔΙΚΤΥΟ

Εκτός από τα σχέδια που αφορούν τις συνδέσεις του παραρτήματος I, θεωρείται ως σχέδιο κοινού ενδιαφέροντος κάθε σχέδιο υποδομής για τις συνδέσεις αυτές το οποίο αφορά:

- τη διαλειτουργικότητα μεταξύ των διευρωπαϊκών σιδηροδρομικών δικτύων,

- τη διασύνδεση με τα δίκτυα άλλων μεταφορικών μέσων.

ΤΜΗΜΑ 4

ΤΟ ΔΙΚΤΥΟ ΕΣΩΤΕΡΙΚΩΝ ΠΛΩΤΩΝ ΟΔΩΝ ΚΑΙ ΟΙ ΛΙΜΕΝΕΣ ΕΣΩΤΕΡΙΚΗΣ ΝΑΥΣΙΠΛΟΪΑΣ

Λιμένες εσωτερικής ναυσιπλοΐας

Εκτός από τα σχέδια που αναφέρονται στις συνδέσεις του παραρτήματος I, θεωρείται ως σχέδιο κοινού ενδιαφέροντος κάθε σχέδιο υποδομής που αφορά:

Α. τους λιμένες εσωτερικής ναυσιπλοΐας κατά την έννοια του άρθρου 10 παράγραφος 3 οι οποίοι πληρούν όλους τους παρακάτω όρους:

1. Ευρίσκονται στο δίκτυο εσωτερικών πλωτών οδών σύμφωνα με το σχεδιάγραμμα του παραρτήματος I.

2. Διασύνδεση με άλλες διευρωπαϊκές οδούς.

3. Ύπαρξη εγκαταστάσεων μεταφόρτωσης, ιδίως δε:

- κέντρα μεταφόρτωσης,

- τερματικός σταθμός εμπορευματοκιβωτίων,

- Roll-on/Roll-off.

Β. Κατηγορίες σχεδίων

1. Πρόσβαση του λιμένα στο ποτάμι.

2. Λιμενική υποδομή εντός της λιμενικής ζώνης.

3. Άλλη υποδομή μεταφορών εντός της λιμενικής ζώνης.

4. Άλλη υποδομή μεταφορών η οποία συνδέει το λιμένα με τα διάφορα στοιχεία του διευρωπαϊκού δικτύου μεταφορών.

Διαχείριση της κυκλοφορίας

Ως σχέδιο κοινού ενδιαφέροντος θεωρείται κάθε έργο υποδομής που αφορά τις τεχνικές εγκαταστάσεις και τις εγκαταστάσεις μηχανοργάνωσης για τη διαχείριση της κυκλοφορίας στο δίκτυο.

ΤΜΗΜΑ 5

ΟΙ ΘΑΛΑΣΣΙΟΙ ΛΙΜΕΝΕΣ

1. Κατηγορίες λιμενικών και συναφών σχεδίων κοινού ενδιαφέροντος

Τα σχέδια λιμενικής ή συναφούς υποδομής πρέπει να εμπίπτουν σε μια τουλάχιστον από τις ακόλουθες κατηγορίες:

Α. Πρόσβαση των λιμένων από θάλασσα ή ποταμό 7 εδώ περιλαμβάνονται και τα έξοδα εξοπλισμού για την τέλεση παγοθραυστικών εργασιών κατά τη διάρκεια του χειμώνα.

Β. Λιμενική υποδομή εντός της λιμενικής ζώνης.

Γ. Υποδομή χερσαίων μεταφορών εντός της λιμενικής ζώνης.

Δ. Υποδομή χερσαίων μεταφορών για τη σύνδεση του λιμένα με τα διάφορα στοιχεία του διευρωπαϊκού δικτύου μεταφορών.

2. Στόχοι των σχεδίων

Τα λιμενικά και συναφή σχέδια λιμενικών υποδομών κοινού ενδιαφέροντος πρέπει να έχουν ως μοναδικό ή κοινό στόχο:

- τη διευκόλυνση της ανάπτυξης του ενδοκοινοτικού εμπορίου και του εμπορίου της Κοινότητας με τον υπόλοιπο κόσμο,

- τη διευκόλυνση της εδραίωσης της κινητικότητας, συμβάλλοντας στην αποσυμφόρηση των χερσαίων διαδρόμων και στη μείωση του εξωτερικού κόστους των ευρωπαϊκών μεταφορών, αυξάνοντας, π.χ., το μερίδιο των θαλάσσιων μεταφορών επί της συνολικής κυκλοφορίας, ιδίως με την προαγωγή της ακτοπλοΐας,

- τη βελτίωση της πρόσβασης και την ενίσχυση της οικονομικής και κοινωνικής συνοχής της Ευρωπαϊκής Κοινότητας, ενθαρρύνοντας την ανάπτυξη των ενδοκοινοτικών θαλάσσιων συνδέσεων και αποδίδοντας όλως ιδιαίτερη προσοχή στις νησιωτικές και απόκεντρες περιφέρειες της Κοινότητας,

- την παροχή μόνιμης πρόσβασης στους λιμένες της Βαλτικής θάλασσας που κείνται σε βόρειο πλάτος περίπου 60° και περισσότερο, οι οποίοι συνήθως αποκλείονται από τους πάγους το χειμώνα.

3. Ειδικές προϋποθέεις που πρέπει να τηρούνται

Τα σχέδια πρέπει να συμβάλλουν:

- στην ένταξη της κυκλοφορίας σε διευρωπαϊκό δίκτυο ή σε αλυσίδα πολλαπλών μεταφορικών μέσων

ή

- στην ανάπτυξη της χρήσης μεταφορικών μέσων που δεν ρυπαίνουν το περιβάλλον.

ΤΜΗΜΑ 6

ΟΙ ΑΕΡΟΛΙΜΕΝΕΣ

I. Κριτήρια επιλογής των αερολιμένων κοινού ενδιαφέροντος

Οι αερολιμένες κοινού ενδιαφέροντος πρέπει να ανταποκρίνονται στα κριτήρια ενός από τα ακόλουθα σημεία σύνδεσης:

1. Τα διεθνή σημεία σύνδεσης περιλαμβάνουν:

- κάθε αερολιμένα ή σύστημα (1) αερολιμένων του οποίου:

- ο ετήσιος όγκος διακίνησης επιβατών είναι μεγαλύτερος από ή ίσος με 5 000 000 μείον 10 %, ή

- ο ετήσιος όγκος διακίνησης εμπορικών αεροσκαφών είναι μεγαλύτερος από ή ίσος με 100 000, ή

- ο ετήσιος όγκος διακίνησης φορτίου είναι μεγαλύτερος από ή ίσος με 150 000 τόνους, ή

- ο ετήσιος όγκος διακίνησης εξωκοινοτικών επιβατών είναι μεγαλύτερος από ή ίσος με 1 000 000, ή

- κάθε νέο αερολομένα που κατασκευάζεται για να αντικαταστήσει ένα υπάρχον διεθνές σημείο σύνδεσης το οποίο δεν μπορεί πλέον να αναπτυχθεί στο χώρο του.

2. Τα κοινοτικά σημεία σύνδεσης περιλαμβάνουν:

- κάθε αερολιμένα ή σύστημα αερολιμένων του οποίου:

- ο ετήσιος όγκος διακίνησης επιβατών είναι μεταξύ 1 000 000 μείον 10 % και 4 999 999, ή

- ο ετήσιος όγκος διακίνησης φορτίου είναι μεταξύ 50 000 και 149 999 τόνων, ή

- ο ετήσιος όγκος διακίνησης επιβατών είναι μεταξύ 500 000 και 899 999, εκ των οποίων το 30 % τουλάχιστον αντιπροσωπεύει μη εθνική κυκλοφορία, ή

- ο ετήσιος όγκος διακίνησης επιβατών είναι μεταξύ 300 000 και 899 999 και ο οποίος ευρίσκεται εκτός της ευρωπαϊκής ηπείρου σε απόσταση άνω των 500 km από το πλησιέστερο διεθνές σημείο σύνδεσης, ή

- κάθε νέο αερολιμένα που κατασκευάζεται για να αντικαταστήσει ένα υπάρχον κοινοτικό σημείο σύνδεσης το οποίο δεν μπορεί πλέον να αναπτυχθεί στο χώρο του.

3. Τα περιφερειακά σημεία σύνδεσης και πρόσβασης περιλαμβάνουν κάθε αερολιμένα του οποίου

- ο ετήσιος όγκος διακίνησης επιβατών είναι μεταξύ 500 000 και 899 999 με λιγότερη από 30 % μη εθνική κυκλοφορία, ή

- ο ετήσιος όγκος διακίνησης επιβατών είναι μεταξύ 250 000 μείον 10 % και 499 999, ή

- ο ετήσιος όγκος διακίνησης φορτίου είναι μεταξύ 10 000 και 49 999 τόνων, ή

- ευρίσκεται σε νησί κράτους μέλους ή

- ευρίσκεται σε αποκλεισμένη περιφέρεια της Κοινότητας και παρέχει εμπορικές υπηρεσίες με αεροσκάφη των οποίων η ανώτατη μάζα κατά την απογείωση υπερβαίνει τους 10 τόνους.

Ένας αερολιμένας θεωρείται ότι ευρίσκεται σε αποκλεισμένη περιφέρεια όταν ευρίσκεται σε απόσταση άνω των 100 km κατευθείαν από το πλησιέστερο διεθνές ή κοινοτικό σημείο σύνδεσης. Κατ' εξαίρεση, η απόσταση αυτή μπορεί να μειώνεται σε 75 km, λόγω πραγματικών δυσχερειών πρόσβασης οι οποίες οφείλονται στη μορφολογία του εδάφους ή στην κατάσταση της υποδομής χερσαίων μεταφορών.

ΙΙ. Προδιαγραφές των σχεδίων κοινού ενδιαφέροντος του δικτύου αερολιμένων

Ως σχέδιο κοινού ενδιαφέροντος θεωρείται κάθε σχέδιο το οποίο ανταποκρίνεται στις ακόλουθες προδιαγραφές:

>ΘΕΣΗ ΠΗΝΑΚΑ>

ΤΜΗΜΑ 7

ΤΟ ΔΙΚΤΥΟ ΣΥΝΔΥΑΣΜΕΝΩΝ ΜΕΤΑΦΟΡΩΝ

Εκτός από τα σχέδια που αναφέρονται στις συνδέσεις του παραρτήματος I, ως σχέδιο κοινού ενδιαφέροντος, θεωρείται κάθε έργο σχετικό με τις συνδέσεις αυτές το οποίο αφορά:

- την υλοποίηση ή τη διευθέτηση της σιδηροδρομικής υποδομής ή της υποδομής εσωτερικών πλωτών οδών και το οποίο αποσκοπεί στο να καταστήσει τεχνικώς εφικτή και οικονομικώς αποδοτική τη μεταφορά μονάδων φορτίου μεταξύ διαφόρων μεταφορικών μέσων,

- την υλοποίηση ή τη διευθέτηση κέντρων μεταφορών μεταξύ χερσαίων μεταφορικών μέσων, συμπεριλαμβανομένου του κινητού ή σταθερού υλικού μεταφόρτωσης,

- την διευθέτηση των λιμενικών ζωνών που επιτρέπουν την ανάπτυξη ή τη βελτίωση της μεταφοράς εμπορευματοκιβωτίων μεταξύ θαλάσσιας οδού και σιδηροδρόμου, εσωτερικής ναυσιπλοΐας ή οδικών μεταφορών,

- το σιδηροδρομικό μεταφορικό υλικό που είναι ειδικά προσαρμοσμένο στις συνδυασμένες μεταφορές όταν το απαιτούν τα χαρακτηριστικά της υποδομής ιδίως από την άποψη του κόστους ενδεχόμενης διευθέτησης αυτής της υποδομής και με την επιφύλαξη ότι το υλικό αυτό θα χρησιμοποιείται σε συνδυασμό με την εν λόγω υποδομή και ότι οι ενδιαφερόμενοι φορείς θα μπορούν να επωφελούνται χωρίς να υφίστανται διακρίσεις.

ΤΜΗΜΑ 8

ΤΟ ΔΙΚΤΥΟ ΕΝΗΜΕΡΩΣΗΣ ΚΑΙ ΔΙΑΧΕΙΡΙΣΗΣ ΣΧΕΤΙΚΑ ΜΕ ΤΗ ΘΑΛΑΣΣΙΑ ΚΥΚΛΟΦΟΡΙΑ

Μπορεί να θεωρείται ως σχέδιο κοινού ενδιαφέροντος κάθε έργο το οποίο:

- εντάσσεται στους στόχους της κοινοτικής πολιτικής ναυτιλιακής ασφάλειας, ή

- αποσκοπεί στην εφαρμογή διεθνών συμβάσεων και ψηφισμάτων του Διεθνούς Ναυτιλιακού Οργανισμού (IMO) στον τομέα της ναυτιλιακής ασφάλειας, και το οποίο αφορά:

- την εφαρμογή του κοινοτικού συστήματος κοινοποίησης των πλοίων που καταπλέουν ή αποπλέουν από τους λιμένες της Κοινότητας, ή κατά την διέλευσή τους στα ανοικτά των ακτών της Κοινότητας, μέσω ηλεκτρονικού συστήματος ανταλλαγής δεδομένων, περιλαμβανομένης και της διαβίβασης δεδομένων μεταξύ πλοίων και χερσαίων εγκαταστάσεων μέσω αποκριτών πομπών 7 αποδίδεται ιδιαίτερη προσοχή στα ηλεκτρονικά συστήματα ανταλλαγής δεδομένων EDI (Echange de donnιes informatisιes-ηλεκτρονική ανταλλαγή παραστατικών στοιχείων) που περιλαμβάνουν συμβατές διασυνδέσεις,

- την ανάπτυξη και τη βελτίωση των χερσαίων αλυσίδων ραδιοναυσιπλοΐας LORAN-C,

- την ανάπτυξη ή τη βελτίωση των παράκτιων και λιμενικών συστημάτων διαχείρισης και ενημέρωσης για τη θαλάσσια κυκλοφορία (STM) και της διασύνδεσής τους με στόχο την ασφαλέστερη και αποτελεσματικότερη παρακολούθηση και διαχείριση της θαλάσσιας κυκλοφορίας, ιδίως στις ζώνες σύγκλισης, στις ζώνες με υψηλή πυκνότητα κυκλοφορίας ή στις περιβαλλοντικά ευαίσθητες ζώνες,

- την ανάπτυξη μέσων για την καλύτερη γνώση της κυκλοφορίας: βάσεις δεδομένων για τη ροή της θαλάσσιας κυκλοφορίας και τα θαλάσσια ατυχήματα, ανάπτυξη μέσων ανάλυσης της ροής της κυκλοφορίας EPTO (European Permanent Traffic Observatory),

- την ανάπτυξη υποδομής και εξοπλισμού για τη διευκόλυνση της εφαρμογής του Γενικού Συστήματος για τον Κίνδυνο και την Ασφάλεια στη Θάλασσα (SMDSM),

- την ενίσχυση των τηλεματικών συστημάτων ανταλλαγής δεδομένων στο πλαίσιο του ελέγχου των πλοίων από το κράτος του λιμένα.

ΤΜΗΜΑ 9

ΤΟ ΔΙΚΤΥΟ ΔΙΑΧΕΙΡΙΣΗΣ ΤΗΣ ΕΝΑΕΡΙΑΣ ΚΥΚΛΟΦΟΡΙΑΣ

Ως σχέδιο κοινού συμφέροντος θεωρείται κάθε σχέδιο που επιτρέπει την αύξηση του δυναμικού του συστήματος και τη βελτιστοποίηση της χρήσης του και το οποίο εντάσσεται στη λογική της εναρμόνισης και της ενοποίησης των μέσων και των διαδικασιών των διαφόρων εθνικών σημείων σύνδεσης και είναι σύμφωνο προς τους ισχύοντες διεθνείς κανόνες όπως έχουν καθοριστεί από τη Διεθνή Οργάνωση Πολιτικής Αεροπορίας (ICAO) και τους αρμόδιους ευρωπαϊκούς οργανισμούς, λαμβανομένων ιδίως υπόψη των εργασιών της Ευρωπαϊκής Οργάνωσης για την Ασφάλεια της Αεροναυτιλίας (Eurocontrol).

Τα σχέδια αυτά αφορούν:

- τις μελέτες για την καλύτερη χρησιμοποίηση του εναέριου χώρου από τους διάφορους χρήστες του και την καθιέρωση ενός αποτελεσματικού και λογικώς συνεπούς συστήματος δρομολογίων,

- τον προγραμματισμό και τη διαχείριση της ροής της εναέριας κυκλοφορίας κατά τρόπον ώστε να προσαρμοστεί καλύτερα η προσφορά στη ζήτηση και να αξιοποιηθούν κατά τον καλύτερο δυνατό τρόπο οι διαθέσιμες δυνατότητες ελέγχου,

- τις αναγκαίες για την εναρμόνιση των μέσων και διαδικασιών μελέτες και εργασίες ούτως ώστε να συνολοκληρωθούν οι διάφοροι φορείς παροχής υπηρεσιών, λαμβάνοντας ιδίως υπόψη τους προσανατολισμούς που καθορίζονται στα πλαίσια της Ευρωπαϊκής Διάσκεψης Πολιτικής Αεροπορίας (ECAC),

- τη βελτίωση της παραγωγικότητας του συστήματος, μέσω ιδίως της αυτοματοποιημένης υποβοήθησης του ελέγχου και συστημάτων ανίχνευσης και αντιμετώπισης των δυνητικών προβλημάτων,

- τη συμβολή στη δημιουργία των μέσων επικοινωνίας, αεροπλοΐας και επίβλεψης που είναι αναγκαία για τον έλεγχο της εναέριας κυκλοφορίας, συμπεριλαμβανομένης της προαγωγής των νέων τεχνολογιών και ειδικότερα των δορυφόρων και των συνδέσεων ψηφιακών δεδομένων στο μέτρο που αυτό επιτρέπει την προσαρμογή στις κοινές ευρωπαϊκές προδιαγραφές.

ΤΜΗΜΑ 10

ΔΙΚΤΥΟ ΠΡΟΣΔΙΟΡΙΣΜΟΥ ΤΟΥ ΣΤΙΓΜΑΤΟΣ ΚΑΙ ΝΑΥΣΙΠΛΟΪΑΣ

Ως σχέδιο κοινού συμφέροντος θεωρείται κάθε σχέδιο που αφορά την εφαρμογή οιασδήποτε συνιστώσας του μελλοντικού ευρωπαϊκού σχεδίου ραδιοναυσιπλοΐας καθώς και την εφαρμογή γενικού συστήματος βοηθημάτων προσδιορισμού του στίγματος και δορυφορικής ναυσιπλοΐας που εντάσσεται στην ακόλουθη δομή:

- κέντρο ελέγχου που περιλαμβάνει σύστημα χειρισμού και ελέγχου,

- δίκτυο επίγειων σταθμών ναυσιπλοΐας,

- διαστημικό τμήμα αποτελούμενο από δορυφόρους που επιτρέπουν τη μετάδοση των σημάτων ναυσιπλοΐας,

- δίκτυο σταθμών ελέγχου.

(*) Αυτές οι προδιαγραφές και κριτήρια αναφέρονται στα αντίστοιχα τμήματα για τα οποία γίνεται λόγος στο διατακτικό ή/και στο παράρτημα I.

(1) Σύστημα ψηφιακής ραδιομετάδοσης μηνυμάτων σχετικά με την οδική κυκλοφορία στο οποίο το γενικό μήνυμα μπορεί να συντονίζεται με τις προσωπικές ανάγκες του χρήστη των οδών.

(1) Συστήματα αερολιμένων: EE αριθ. L 240 της 24. 8. 1992, σ. 14.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 7 Απριλίου 1994, η Επιτροπή υπέβαλε πρόταση απόφασης, βάσει του άρθρου 129 Δ πρώτο εδάφιο της συνθήκης ΕΚ, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών (1), και στις 27 Φεβρουαρίου 1995 υπέβαλε πρόταση τροποποίησης (2).

Το Ευρωπαϊκό Κοινοβούλιο διατύπωσε τη γνώμη του για την πρόταση στις 18 Μαΐου 1995 (3). Η Οικονομική και Κοινωνική Επιτροπή διατύπωσε τη γνώμη της στις 23 Νοεμβρίου 1994 (4), η δε Επιτροπή των Περιφερειών στις 27 Σεπτεμβρίου 1994 (5).

Στις 28 Σεπτεμβρίου 1995, το Συμβούλιο καθόρισε την κοινή του θέση, σύμφωνα με το άρθρο 189 Β της συνθήκης.

ΙΙ. ΣΤΟΧΟΣ ΤΗΣ ΠΡΟΤΑΣΗΣ

Η πρόταση αποσκοπεί στην εφαρμογή, με την έκδοση αποφάσεως, των διατάξεων του άρθρου 129 Γ παράγραφος 1 πρώτο εδάφιο της συνθήκης, θεσπίζοντας κοινοτικούς προσανατολισμούς για την ανάπτυξη του διευρωπαϊκού δικτύου μεταφορών. Στόχος των προτεινομένων προσανατολισμών είναι να ενσωματωθούν σε μία μόνο απόφαση οι επιμέρους προσανατολισμοί για κάθε τρόπο μεταφοράς.

Ύστερα από τη γνωμοδότηση του Ευρωπαϊκού Κοινοβουλίου, η Επιτροπή υπέβαλε, στις 19 Ιουνίου 1995, μια δεύτερη πρόταση τροποποίησης (6).

Η απόφαση αυτή αντικαθιστά συνεπώς τις τρεις «επιμέρους» αποφάσεις οι οποίες εκδόθηκαν από το Συμβούλιο στις 29 Οκτωβρίου 1993 (οδικό δίκτυο, δίκτυο πλωτών οδών και δίκτυο συνδυασμένων μεταφορών (7), και περιλαμβάνει επίσης τους σιδηροδρόμους, τους λιμένες και τους αερολιμένες, καθώς και τα συστήματα πληροφόρησης και διαχείρισης για το σύνολο του δικτύου.

Η απόφαση προβλέπει ότι η ολοκλήρωση των δικτύων σε ευρωπαϊκή κλίμακα θα πρέπει να γίνει προοδευτικά βάσει μέτρων διασύνδεσης και διαλειτουργικότητας, με σκοπό την ορθολογικότερη χρησιμοποίηση των διαφόρων μεταφορικών μέσων και την καλύτερη εκμετάλλευση των ειδικών πλεονεκτημάτων καθενός, και δη με σεβασμό προς το περιβάλλον.

Οι προτεινόμενοι προσανατολισμοί σηματοδοτούν την έναρξη μιας μακρόπνοης διαδικασίας ανάπτυξης, με ορίζοντα το 2010. Μπορούν να θεωρηθούν ως ένα γενικό πλαίσιο το οποίο καθορίζει τους στόχους και παρέχει ενδείξεις για την μελετώμενη ανάπτυξη των δικτύων καθώς και για τις δράσεις που πρέπει να αναληφθούν για το σκοπό αυτό.

Οι προτεινόμενοι προσανατολισμοί αποτελούν τη βάση για τον προσδιορισμό σχεδίων κοινού ενδιαφέροντος στα πλαίσια των δικτύων.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση του Συμβουλίου, αντιστοιχεί, κατ' ουσίαν, στην τροποποιημένη πρόταση της Επιτροπής, στην οποία ενσωματώνονται διάφορες τροπολογίες που ενέκρινε το Ευρωπαϊκό Κοινοβούλιο. Ακολουθεί την κατευθυντήρια ιδέα, τη δομή και τα ουσιώδη στοιχεία της πρότασης. Η κοινή θέση περιλαμβάνει, εντούτοις, ορισμένες τροποποιήσεις εκ των οποίων οι κυριότερες, που εκτίθενται κατωτέρω στο σημείο 1, συνίσταται στη μη προσθήκη στην απόφαση της ειδικής διάταξης της αφιερωμένης στις ανάγκες προστασίας του περιβάλλοντος, ούτε του νέου παραρτήματος ΙΙΙ που περιλαμβάνει κατάλογο σχεδίων υποδομής στα οποία δίνεται προτεραιότητα. Επιπλέον, η κοινή θέση δεν ακολουθεί ορισμένες τροπολογίες του Ευρωπαϊκού Κοινοβουλίου σχετικά με σχέδια υποδομής προορισμένα να σημειωθούν στους χάρτες του παραρτήματος Ι του σχεδίου απόφασης.

1. α) Προσθήκη στην απόφαση ειδικής διάταξης αφιερωμένης στις απαιτήσεις της προστασίας του περιβάλλοντος

Σύμφωνα με την τροπολογία 12 του Ευρωπαϊκού Κοινοβουλίου, η τροποποιημένη πρόταση περιλαμβάνει ένα νέο άρθρο 7 το οποίο προβλέπει ότι η περιβαλλοντική διάσταση λαμβάνεται υπόψη σε όλες τις φάσεις ανάπτυξης του δικτύου, από τον προγραμματισμό μέχρι το σχεδιασμό και την υλοποίηση, αποδίδοντας έτσι ουσιώδη θέση στην προστασία του περιβάλλοντος. Με βάση αυτή τη διάταξη υπάρχει δυνατότητα να επιλεγεί, κατά την αξιολόγηση των επιπτώσεων ενός σχεδίου επί του περιβάλλοντος, η καλύτερη δυνατή προσέγγιση λαμβάνοντας υπόψη διάφορες εναλλακτικές λύσεις.

Εξάλλου η τροποποιημένη πρόταση, για να ανταποκριθεί σε ορισμένες τροπολογίες του Ευρωπαϊκού Κοινοβουλίου, περιλαμβάνει διάφορες αναφορές στην προστασία του περιβάλλοντος τόσο στο προοίμιο όσο και στο διατακτικό. Έτσι, σύμφωνα με τις τροπολογίες 1 και 144 του Ευρωπαϊκού Κοινοβουλίου, η Επιτροπή προσέθεσε στην πρότασή της αντίστοιχα τις αιτιολογικές σκέψεις 2α και 3 και, σύμφωνα με την τροπολογία 6, προσέθεσε διατάξεις σχετικά με το περιβάλλον στο άρθρο 2 παράγραφος 2 πρώτο και τέταρτο εδάφιο.

Στην κοινή του θέση, το Συμβούλιο κρίνει ότι δεν είναι αναγκαίο να περιληφθεί άρθρο ειδικά αφιερωμένο στην προστασία του περιβάλλοντος, δεδομένου ότι η απόφαση ήδη περιλαμβάνει, στο διατακτικό και στα παραρτήματά της, τα απαραίτητα προς τούτο στοιχεία και ότι, επιπλέον, οι ρητές αναφορές που περιέχει θα πρέπει να επαρκούν. Η κοινή πρόταση περιέχει ρητές αναφορές στην προστασία του περιβάλλοντος στις εξής διατάξεις:

- η έβδομη αιτιολογική σκέψη η οποία επαναλαμβάνει εν μέρει το άρθρο 7 στοιχείο β) που προτείνει η Επιτροπή, υπενθυμίζει ότι είναι ανάγκη τα κράτη μέλη να λαμβάνουν υπόψη τους την προστασία του περιβάλλοντος σύμφωνα με την οικεία κοινοτική νομοθεσία,

- το άρθρο 2 παράγραφος 2 στοιχείο α) προβάλλει, σύμφωνα με ένα μέρος της τροπολογίας 6 του Ευρωπαϊκού Κοινοβουλίου, τους στόχους όσον αφορά το περιβάλλον μεταξύ των στόχων του διευρωπαϊκού δικτύου,

- το άρθρο 5 στοιχείο η) τοποθετεί την ενσωμάτωση της περιβαλλοντικής διάστασης στην υλοποίηση και την ανάπτυξη του δικτύου μεταξύ των προτεραιοτήτων της κοινοτικής δράσης στον τομέα του διευρωπαϊκού δικτύου,

- το άρθρο 7 παράγραφος 1 προβλέπει, μεταξύ των κριτηρίων που πρέπει να πληροί ένα σχέδιο υποδομής για να μπορεί να θεωρηθεί ως έργο κοινού ενδιαφέροντος, την επιδίωξη των στόχων του άρθρου 2 και την ένταξη του σχεδίου στις προτεραιότητες του άρθρου 5,

- το άρθρο 14, που αφορά το δίκτυο διαχείρισης και ενημέρωσης σχετικά με τη θαλάσσια κυκλοφορία, αναφέρει την προστασία του περιβάλλοντος ως στόχο του δικτύου αυτού.

Το Συμβούλιο υπογραμμίζει ότι οποιοδήποτε σχέδιο υποδομής έχει επιπτώσεις στο περιβάλλον, υποστηρίζει όμως ότι τα κράτη μέλη είναι υποχρεωμένα να τηρούν την κοινοτική και τις εθνικές νομοθεσίες σχετικά με την προστασία του περιβάλλοντος σε όλες τις φάσεις ανάπτυξης ενός σχεδίου, και ότι λαμβάνουν συνεπώς υπόψη τη λιγότερο επιβλαβή για το περιβάλλον επιλογή.

β) Προσθήκη στην απόφαση ενός νέου παραρτήματος III

- σχετικά με το άρθρο 6 νέα παράγραφος 3 της τροποποιημένης πρότασης

Η τροποποιημένη πρόταση της Επιτροπής προβλέπει, στο άρθρο 6 νέα παράγραφος 3, την προσθήκη στην απόφαση ενός νέου παραρτήματος ΙΙΙ που περιέχει μη εξαντλητικό κατάλογο έργων τα οποία θα πρέπει να αρχίσουν να υλοποιούνται εντός της προσεχούς πενταετίας. Η διάταξη αυτή αντιστοιχεί, κατ' ουσίαν, στο μέρος της τροπολογίας 162 του Ευρωπαϊκού Κοινοβουλίου (άρθρο 7 παράγραφος 3) που προβλέπει την προσθήκη παραρτήματος ΙΙΙ το οποίο περιέχει κατάλογο των έργων υποδομής που θα πρέπει να αναληφθούν, και, ει δυνατόν, να υλοποιηθούν εντός των πέντε προσεχών ετών.

Το Συμβούλιο δεν δέχθηκε τη νέα αυτή διάταξη. Κρίνει ότι ο καθορισμός της σειράς προτεραιότητας των έργων που θα υλοποιηθούν ανάγεται σε απόφαση οικονομικής και δημοσιονομικής φύσεως η οποία θα ληφθεί στο πλαίσιο του κανονισμού του σχετικού με την κοινοτική χρηματοδοτική συμβολή, και όχι στο σχεδιασμό των δικτύων.

Συνεπώς, ο καθορισμός αυτός δεν αρμόζει στην παρούσα απόφαση η οποία προορίζεται αποκλειστικά στον προσδιορισμό των έργων κοινού ενδαφέροντος.

- σχετικά με το παράρτημα ΙΙΙ

Το Συμβούλιο, δεδομένου ότι δεν δέχθηκε το παράρτημα ΙΙΙ, δεν δέχθηκε και τις τροπολογίες του Ευρωπαϊκού Κοινοβουλίου τις σχετκές με το παράρτημα αυτό, δηλαδή τις τροπολογίες 131, 133 έως 141, 154, 166 έως 168, 171, 188 και 241. Οι τροπολογίες αυτές αποσκοπούν να τροποποιήσουν τα σχέδια που προτείνει η Επιτροπή ή να προσθέσουν και άλλα.

Από την πλευρά της, η Επιτροπή δεν δέχθηκε οιαδήποτε από αυτές τις τροπολογίες.

γ) Τροποποίηση των χαρτών του παραρτήματος Ι

Η τροποποιημένη πρόταση της Επιτροπής ακολούθησε ορισμένες τροπολογίες που ενέκρινε το Ευρωπαϊκό Κοινοβούλιο σχετικά με τα έργα υποδομής που προορίζονται να σημειωθούν στους χάρτες του παραρτήματος Ι της απόφασης.

Οι τροπολογίες αυτές αποσκοπούν είτε στην προσθήκη νέων συνδέσεων στο διευρωπαϊκό δίκτυο μεταφορών, είτε στην κατάργηση επί των χαρτών υφισταμένων ή προβλεπομένων συνδέσεων, είτε σε άλλες τροποποιήσεις. Το Συμβούλιο δέχθηκε, εν όλω ή εν μέρει, ορισμένες τροπολογίες του Ευρωπαϊκού Κοινοβουλίου, εκ των οποίων άλλες περιλαμβάνονται και άλλες όχι στην τροποποιημένη πρόταση.

Εντούτοις δεν μπόρεσε να δεχθεί όλες τις τροποποιήσεις. Πράγματι, τα ενδιαφερόμενα κράτη μέλη έκριναν ότι ορισμένα σχέδια με σκοπό την προσθήκη νέων συνδέσεων δεν παρουσίαζαν κοινό ενδιαφέρον, ενώ αντιθέτως ορισμένα σχέδια που προβλέπουν την κατάργηση συνδέσεων συνιστούν τω όντι έργα κοινού ενδιαφέροντος.

Η κοινή θέση του Συμβουλίου για το σύνολο των εν λόγω τροπολογιών του Ευρωπαϊκού Κοινοβουλίου διευκρινίζεται στα σημεία IV 1 και IV 2 (σχετικά με το παράρτημα Ι) κατωτέρω.

2. Εξάλλου, η κοινή θέση του Συμβουλίου εισάγει νέες διατάξεις που δεν περιλαμβάνονται ούτε στην τροποποιημένη πρόταση ούτε στις τροπολογίες του Ευρωπαϊκού Κοινοβουλίου, εκ των οποίων οι κυριότερες εκτίθενται κατωτέρω.

Στο άρθρο 8 προσετέθη νέο εδάφιο στην παράγραφο 1 προκειμένου να συμπληρωθούν τα χαρακτηριστικά του οδικού δικτύου.

Στο άρθρο 9 παράγραφος 2 προσετέθη μια τρίτη περίπτωση με την οποία περιλαμβάνεται στο σιδηροδρομικό δίκτυο μεγάλης ταχύτητας μια κατηγορία γραμμών διευθετημένων ειδικά, προκειμένου να μπορούν να λαμβάνονται υπόψη ορισμένες ιδιαίτερες καταστάσεις.

Στο άρθρο 12, που αφορά τους αερολιμένες, το Συμβούλιο διατήρησε την ταξινόμηση των αερολιμένων σε τρεις χωριστές κατηγορίες ανάλογα με τη λειτουργία που επιτελούν, όπως προτείνει η Επιτροπή, τροποποίησε όμως την ονομασία των τριών τύπων συνιστωσών κατά τον εξής τρόπο:

«διεθνείς συνιστώσες» αντί «κοινοτικές συνιστώσες»

«κοινοτικές συνιστώσες» αντί «περιφερειακές συνιστώσες», και

«περιφερειακές συνιστώσες και συνιστώσες πρόσβασης» αντί «συνιστώσες πρόσβασης».

Στο άρθρο 19, το Συμβούλιο προβλέπει την κατάργηση της απόφασης 78/174/ΕΟΚ (1), επειδή κρίνει ότι η επιτροπή των υποδομών μεταφοράς που δημιουργήθηκε δυνάμει αυτής της απόφασης δεν θα είναι πλέον σε θέση να αντιμετωπίσει το σύνολο των καθηκόντων που απορρέουν από την παρούσα απόφαση. Υπενθυμίζεται ότι το άρθρο 17 του σχεδίου απόφασης προβλέπει τη δημιουργία μιας επιτροπής του διευρωπαϊκού δικτύου μεταφορών (βλέπε κατωτέρω, σημείο IV.1., σ. 13).

Στο παράρτημα Ι διαγράφηκαν ή προστέθηκαν στους χάρτες ορισμένες συνδέσεις σχετικές με το οδικό δίκτυο, το σιδηροδρομικό δίκτυο (σχετικά με αυτό ορισμένες γραμμές αποκατατάχθηκαν ή ανακατατάχθηκαν), το δίκτυο συνδυασμένων μεταφορών (σιδηρόδρομος και πλωτή οδός) και το δίκτυο πλωτών οδών.

Στο παράρτημα ΙΙ:

- στο τμήμα 5, που αφορά τους θαλάσσιους λιμένες, προστέθηκαν, στην κατηγορία των έργων λιμενικής υποδομής που αφορούν την πρόσβαση των λιμένων από θάλασσα ή ποταμό, τα έξοδα εξοπλισμού για την τέλεση παγοθραυστικών εργασιών κατά τη διάρκεια του χειμώνα,

- στο τμήμα 6, που αφορά τους αερολιμένες, οι προδιαγραφές των έργων τροποποιήθηκαν σε σχέση με την πρόταση της Επιτροπής, και κατόπιν τούτου η δράση 3 αφορά όλες τις συνιστώσες και οι δράσεις 5, 6 και 8 αφορούν τόσο τη διεθνή συνιστώσα όσο και την κοινοτική.

Επισημαίνεται ότι το νέο παράρτημα ΙΙ περιλαμβάνει λεπτομερή κριτήρια και τεχνικές προδιαγραφές που επιτρέπουν τον προσδιορισμό έργων κοινού ενδιαφέροντος όσον αφορά τους θαλάσσιους λιμένες, τους αερολιμένες, το δίκτυο διαχείρισης της εναέριας κυκλοφορίας, το δίκτυο (βοηθημάτων) προσδιορισμού στίγματος και ναυσιπλοΐας. Το παράρτημα αυτό περιλαμβάνει επίσης κριτήρια και προδιαγραφές που επιτρέπουν να θεωρηθούν ως κοινού ενδιαφέροντος συμπληρωματικά σχέδια σχετικά με το οδικό δίκτυο, το σιδηροδρομικό δίκτυο, το δίκτυο πλωτών οδών και το δίκτυο συνδυασμένων μεταφορών, τα οποία αναφέρονται στις συνδέσεις που περιλαμβάνονται στο παράρτημα Ι.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

1. Τροπολογίες του Ευρωπαϊκού Κοινοβουλίου τις οποίες ακολούθησε η Επιτροπή και δέχθηκε το Συμβούλιο

Σχετικά με τα άρθρα

Το Συμβούλιο ακολούθησε την πρόταση της Επιτροπής αποδεχόμενο, κατά το περιεχόμενο ει μη κατά τη διατύπωση, τις κατωτέρω τροπολογίες του Ευρωπαϊκού Κοινοβουλίου:

- στο άρθρο 1 παράγραφοι 1 και 2, την τροπολογία 5, σχετικά με τους στόχους και τη φύση των προσανατολισμών που καθορίζει η απόφαση,

- στο άρθρο 1 παράγραφος 3, το μέρος της τροπολογίας 7 που αφορά την προσθήκη μιας νέας παραγράφου 2β στο άρθρο 3, η οποία παραπέμπει σε ξεχωριστή νομοθεσία για τον ορισμό των βασικών απαιτήσεων όσον αφορά τη διαλειτουργικότητα του δικτύου και τα συστήματα τηλεματικής,

- στο άρθρο 2, την τροπολογία 6 η οποία προβλέπει ότι το δίκτυο αναπτύσσεται σύμφωνα με τα σχεδιαγράμματα που περιέχουν οι χάρτες του παραρτήματος Ι ή/και τις προδιαγραφές του παραρτήματος ΙΙ και η οποία προσθέτει στους λεπτομερείς στόχους την ενίσχυση της οικονομικής και κοινωνικής συνοχής,

- στο άρθρο 3, το οποίο ορίζει τις συνιστώσες του διευρωπαϊκού δικτύου ως συνιστώσες υποδομών μεταφορών και συστημάτων διαχείρισης, το μέρος της τροπολογίας 7 που αφορά τις παραγράφους 1, 2 και 2α,

- στο άρθρο 4, που αφορά τις γενικές γραμμές δράσης της Κοινότητας, την τροπολογία 8 (εκτός της τελευταίας νέας περίπτωσης, βλέπε σχετικά το σημείο IV,2 κατωτέρω). Σύμφωνα με την τροπολογία αυτή προστέθηκαν τρεις νέες γραμμές δράσης,

- στο άρθρο 5, που αφορά τις προτεραιότητες της κοινοτικής δράσης, την τροπολογία 9 (εκτός της τέταρτης νέας περίπτωσης, βλέπε σχετικά το σημείο IV.2 κατωτέρω). Σύμφωνα με την τροπολογία αυτή προστέθηκαν ή διατυπώθηκαν ακριβέστερα ορισμένες προτεραιότητες,

- στο άρθρο 6, την τροπολογία 10. Το άρθρο αυτό αφορά τη συνεργασία με τρίτες χώρες στον τομέα των διευρωπαϊκών δικτύων μεταφορών. Οι ακολουθητέες διαδικασίες αποφασίζονται από το Συμβούλιο κατά περίπτωση και σύμφωνα με τους κανόνες της συνθήκης,

- στο άρθρο 7 (άρθρο 6 της τροποποιημένης πρότασης), που αφορά τα κριτήρια που πρέπει να πληρούνται ώστε ένα σχέδιο να θεωρηθεί ως κοινού ενδιαφέροντος, το μέρος της τροπολογίας 162 που αφορά τις παραγράφους 1 και 2. Το άρθρο 7 της κοινής θέσης διευκρινίζει επίσης στην παράγραφο 2, σύμφωνα με την ως άνω τροπολογία, τις λεπτομέρειες του προσδιορισμού των έργων κοινού ενδιαφέροντος και ορίζει τη δυνητική οικονομική βιωσιμότητα συναρτήσει του κοινωνικοοικονομικού κόστους και οφέλους.

Το Συμβούλιο έλαβε επίσης υπόψη του, στην παράγραφο 1 του ως άνω άρθρου 7, την τροπολογία 162, που προβλέπει την προσθήκη στην απόφαση μιας παραγράφου 3 γ σχετικής με τη συμβατότητα των έργων κοινού ενδιαφέροντος προς τους όρους ανταγωνισμού σύμφωνα με τη συνθήκη.

Το Συμβούλιο δέχθηκε επίσης:

- τις τροπολογίες 14, 16, 21, 24, 30, 32, 34 και 36, που αποσκοπούν στην απαλοιφή, για λόγους απλούστευσης του κειμένου, των άρθρων που αναφέρονται στις ιδιαίτερες συνθήκες κάθε επί μέρους δικτύου,

- στο άρθρο 9, σχετικά με τα χαρακτηριστικά του σιδηροδρομικού δικτύου, το μέρος της τροπολογίας 15 που αφορά τη μνεία των σύγχρονων ή νέων τεχνολογιών για τον εξοπλισμό των γραμμών των ειδικά κατασκευασμένων για μεγάλη ταχύτητα, για ταχύτητες κατά κανόνα ίσες ή μεγαλύτερες των 250 km/h,

- στο άρθρο 10, σχετικά με το δίκτυο πλωτών οδών και τους λιμένες, τις τροπολογίες 17 έως 20. Η κοινή θέση περιλαμβάνει νέες διατάξεις σχετικά με τη διαχείριση της κυκλοφορίας, και συγκεκριμένα τη παράγραφο 4 και το νέο τμήμα 4 που περιλαμβάνεται στο παράρτημα ΙΙ,

- στο άρθρο 11, σχετικά με τους θαλάσσιους λιμένες, την τροπολογία 23,

- στο άρθρο 14, που αφορά το δίκτυο διαχείρησης και ενημέρωσης σχετικά με τη θαλάσσια κυκλοφορία, την τροπολογία 26, ενώ οι τεχνικές λεπτομέρειες αυτής της τροπολογίας περιλαμβάνονται στις προδιαγραφές του παραρτήματος ΙΙ, τμήμα 8.

Στο άρθρο 15, που αφορά το δίκτυο διαχείρισης της εναέριας κυκλοφορίας, και στο παράρτημα ΙΙ τμήμα 9, το Συμβούλιο κατ' ουσίαν ακολούθησε το μέρος της τροπολογίας 129 του Ευρωπαϊκού Κοινοβουλίου, που προβλέπει ένα νέο άρθρο 16 α παράγραφοι 1 και 2.

Στο άρθρο 16, που αφορά το δίκτυο εντοπισμού του στίγματος και ναυσιπλοΐας, το Συμβούλιο ακολούθησε κατά το περιεχόμενο την τροπολογία 37 που τροποποιεί τον τίτλο του τμήματος 10.

Στο άρθρο 17, παράγραφοι 1 και 2, το οποίο αφορά τη σύσταση στα πλαίσια της Επιτροπής μιας «επιτροπής του διευρωπαϊκού δικτύου μεταφορών», η οποία δεν εμπίπτει στην απόφαση επιτροπολογίας του Συμβουλίου, το Συμβούλιο ακολούθησε την τροποποιημένη πρόταση της Επιτροπής (άρθρο 18) η οποία είχε κατ' ουσίαν λάβει υπόψη της την τροπολογία 40 του Ευρωπαϊκού Κοινοβουλίου.

Η νέα επιτροπή, συμβουλευτικού χαρακτήρα, θα πρέπει να ανταλλάσσει πληροφορίες για τα σχέδια και τα προγράμματα που κοινοποιούνται στην Επιτροπή από τα κράτη μέλη και μπορεί να εξετάζει κάθε θέμα που αφορά την ανάπτυξη του διευρωπαϊκού δικτύου μεταφορών.

Σημειωτέον ότι το Ευρωπαϊκό Κοινοβούλιο αναθέτει τα νέα αυτά καθήκοντα στην επιτροπή υποδομών μεταφορών που είχε συσταθεί με την απόφαση 78/174/ΕΟΚ, συμβουλευτικού χαρακτήρα. Το Συμβούλιο και η Επιτροπή κρίνουν ότι η υφιστάμενη επιτροπή υποδομών δεν ανταποκρίνεται πλέον στις ανάγκες των νέων κοινοτικών καθηκόντων στον τομέα των διευρωπαϊκών δικτύων. Η κοινή θέση περιλαμβάνει επιπλέον το νέο άρθρο 19 το οποίο προβλέπει την κατάργηση της προαναφερόμενης απόφασης 78/174/ΕΟΚ (βλέπε ανωτέρω σημείο ΙΙΙ.2).

Σχετικά με το άρθρο 18

Στο άρθρο 18, που αφορά την έκθεση την οποία υποχρεούται να υποβάλει η Επιτροπή ανά πενταετία και για πρώτη φορά πριν από την 1η Ιουλίου 1999 σχετικά με την αναθεώρηση των προσανατολισμών, το Συμβούλιο δέχθηκε, επί της ουσίας, την τροπολογία 209, η οποία ακολουθείται επίσης κατ' ουσίαν από την πρόταση της Επιτροπής (άρθρο 19).

Σχετικά με το παράρτημα Ι

Τροπολογίες του Ευρωπαϊκού Κοινοβουλίου που αφορούν βασικά το οδικό και σιδηροδρομικό δίκτυο, και το δίκτυο συνδυασμένων μεταφορών

1. Προσθήκη νέων σχεδίων υποδομής

Τροπολογίες που δέχθηκε το Συμβούλιο:

α) τις οποίες ακολούθησε η Επιτροπή:

43 έως 46, 48, 49/51, 57, 58 (εν μέρει),

60 (εν μέρει), 63, 66, 75, 77, 80 (εν μέρει), 83, 85,

86 (εν μέρει), 94, 97 (Επιτρ: εν μέρει), 99 έως 102,

103/106, 105, 107, 110, 147, 151 (εν μέρει), 159, 169, 174, 234

και 235 (Επιτρ: εν μέρει),

β) τις οποίες δεν ακολούθησε η Επιτροπή 52, 53, 56, 81 (Συμβούλιο: εν μέρει).

2. Απαλοιφή από τους χάρτες υφισταμένων ή προγραμματιζομένων συνδέσεων

Τροπολογίες που δέχθηκε το Συμβούλιο:

α) τις οποίες ακολούθησε η Επιτροπή

55 (Επιτρ.: εν μέρει), 71 (αποκατάταξη γραμμής),

β) τις οποίες δεν ακολούθησε η Επιτροπή

47

3. Άλλα μέτρα σχετικά με τα σχέδια υποδομής

Τροπολογίες που ακολούθησε η Επιτροπή και δέχθηκε το Συμβούλιο

64, 69

Σχετικά με το παράρτημα ΙΙ

Σύμφωνα με την τροποποιημένη πρόταση της Επιτροπής, η οποία ακολουθεί την τροπολογία 129 του Ευρωπαϊκού Κοινοβουλίου, ο λεπτομερής κατάλογος σχεδίων για το οδικό και σιδηροδρομικό δίκτυο και για τα δίκτυα πλωτών οδών και συνδυασμένων μεταφορών που περιλαμβάνονταν στην αρχική πρόταση της Επιτροπής καταργήθηκε κατόπιν της καλύτερης απεικόνισης των έργων επί των χαρτών του παραρτήματος Ι.

2. Τροπολογίες του Ευρωπαϊκού Κοινοβουλίου που δεν δέχθηκε το Συμβούλιο

α) τις οποίες ακολούθησε η Επιτροπή

Σχετικά με το αιτιολογικό

Όπως εκτίθενται ανωτέρω στο σημείο ΙΙΙ1 α), το Συμβούλιο έκρινε ότι δεν ήταν αναγκαίο να δεχθεί τις τροπολογίες 1 και 144 στόχος των οποίων είναι να προστεθούν στην απόφαση παράγραφοι του αιτιολογικού σχετικά με την προστασία του περιβάλλοντος και τη χρησιμοποίηση των λιγότερο επιβλαβών τρόπων μεταφοράς.

Το Συμβούλιο δεν δέχθηκε ακόμη:

- την τροπολογία 3, στόχος της οποίας είναι να διευκρινισθεί, στην έκτη αιτιολογική σκέψη ότι η αξιολόγηση των σχεδίων πρέπει να περιλαμβάνει συγκριτική ανάλυση των εναλλακτικών λύσεων για τη σχετική υποδομή. Το Συμβούλιο έκρινε ότι δεν είναι δυνατόν να προβλεφθεί στο παρόν στάδιο ανάπτυξης των προσανατολισμών, η τήρηση μιας τέτοιας απαίτησης,

- την τροπολογία 4, στόχος της οποίας είναι να προστεθεί στην απόφαση μια νέα αιτιολογική σκέψη με μνεία της Λευκής Βίβλου της Επιτροπής «Ανάπτυξη, ανταγωνιστικότητα, απασχόληση» προκειμένου να προβλεφθεί ότι οι επενδύσεις στα διευρωπαϊκά δίκτυα θα πρέπει να τελούν σε αναλογία προς τη δημιουργία θέσεων απασχόλησης στις διάφορες περιοχές. Το Συμβούλιο έκρινε ότι οι στόχοι αυτής της απόφασης πρέπει να είναι οι γενικότεροι στόχοι που περιλαμβάνονται στο άρθρο 2 και όχι ειδικότερα αυτοί που αναφέρονται στη Λευκή Βίβλο, οι οποίοι ανάγονται κατά κύριο λόγο σε αποφάσεις οικονομικής φύσεως.

Εξάλλου, η τροποποιημένη πρόταση της Επιτροπής ακολουθεί μόνον εν μέρει αυτήν την τροπολογία (αιτιολογική σκέψη 6α). (Βλέπε επίσης σχετικά με το άρθρο 4 κατωτέρω, την τροπολογία 8.).

Σχετικά με τα άρθρα της κοινής θέσης

Σχετικά με το άρθρο 2

Όπως εξετέθη στο σημείο ΙΙΙ 1 α) ανωτέρω, το Συμβούλιο δεν δέχθηκε το μέρος της τροπολογίας 6 η οποία αφορά την ανάγκη να ληφθούν υπόψη τα συγκριτικά πλεονεκτήματα όλων των τρόπων μεταφοράς σε ό,τι αφορά το περιβάλλον (άρθρο 2 παράγραφος 2, IV περίπτωση).

Σχετικά με το άρθρο 4

Το Συμβούλιο προέβλεψε να περιληφθεί, μεταξύ των γενικών γραμμών δράσης της Κοινότητας που περιέχονται στο άρθρο 4 της κοινής θέσης, και ο βέλτιστος συνδυασμός των τρόπων μεταφοράς, ιδίως με τη δημιουργία κέντρων διασύνδεσης. Τω όντι, το Συμβούλιο έκρινε ότι αρκεί να ακολουθήσει εν μέρει την τροπολογία 8 η οποία προβλέπει τη δημιουργία κέντρων διασύνδεσης κοντά στα μεγάλα αστικά κέντρα. Κατά τη γνώμη του είναι σκόπιμο να αποφευχθεί, για λόγους επικουρικότητας, μια υπερβολική ώθηση των πρωτοβουλιών που πρέπει να αναληφθούν σε εθνικό περιφερειακό ή τοπικό επίπεδο.

Σχετικά με το άρθρο 5

Το Συμβούλιο δεν δέχθηκε το μέρος της τροπολογίας 9 (άρθρο 5 πέμπτη περίπτωση της τροποποιημένης πρότασης) που έχει ως στόχο να περιληφθεί στις προτεραιότητες της κοινοτικής δράσης η υλοποίηση έργων με ιδιαίτερο οικονομικό ενδιαφέρον, οι οποίες αξιολογούνται υπό το πρίσμα μιας ανάλυσης κόστους ωφέλειας που λαμβάνει υπόψη τις επιπτώσεις τους στο περιβάλλον και την χρησιμότητά τους όσον αφορά τους σκοπούς της οικονομικής και κοινωνικής συνοχής. Το Συμβούλιο έκρινε ότι το ιδιαίτερο οικονομικό ενδιαφέρον ενός σχεδίου λαμβάνεται πάντοτε υπόψη στη διαδικασία επιλογής των έργων κοινού ενδιαφέροντος, δεν πρέπει όμως να προβάλλεται υπερβολικά αυτό το στοιχείο το οποίο δεν είναι και το μόνο που θα πρέπει να υπολογισθεί.

Σχετικά με το άρθρο 7

Όπως εκτίθεται στο σημείο ΙΙΙ 1 β) ανωτέρω, το Συμβούλιο δεν δέχθηκε το μέρος της τροπολογίας 162 στόχος του οποίου είναι να προστεθεί στην απόφαση μια παράγραφος 3 σχετικά με την προσθήκη νέου παραρτήματος ΙΙΙ.

Ακόμη, δεν δέχθηκε το μέρος της τροπολογίας 162 το οποίο έχει ως στόχο να προστεθεί στο άρθρο 7 μια νέα παράγραφος 3β (άρθρο 6 παράγραφος 4 της τροποποιημένης πρότασης) που να προβλέπει ότι τα κράτη μέλη λαμβάνουν όλα τα απαραίτητα μέτρα για την υλοποίηση των σχεδιαγραμμάτων δικτύου και ειδικότερα για τη διευκόλυνση και την επίσπευση της υλοποίησης των έργων κοινού ενδιαφέροντος. Το Συμβούλιο έκρινε ότι η πλευρά αυτή καλύπτεται ήδη από το άρθρο 1 παράγραφος 2, που προβλέπει ότι οι προσανατολισμοί συνιστούν γενικό πλαίσιο αναφοράς για την ενθάρρυνση των δράσεων των κρατών μελών, και ενδεχομένως της Κοινότητας, με στόχο την υλοποίηση έργων κοινού ενδιαφέροντος.

Σχετικά με το παράρτημα ΙΙ

Τμήμα 4: το δίκτυο εσωτερικών πλωτών οδών και οι λιμένες εσωτερικής ναυσιπλοΐας

Το τμήμα 4 της κοινής θέσης αναφέρει τις προδιαγραφές για τα έργα κοινού ενδιαφέροντος σχετικά με τους λιμένες των ποταμών καθώς και τις προδιαγραφές όσον αφορά τη διαχείριση της κυκλοφορίας στο δίκτυο εσωτερικών πλωτών οδών.

Το Συμβούλιο δεν δέχθηκε την τροπολογία 19, την οποία αντιθέτως ακολούθησε η τροποποιημένη πρόταση και η οποία προβλέπει ότι το δίκτυο διαχείρισης αποτελείται από συστήματα ενημέρωσης και καθοδήγησης για τα πλοία που μεταφέρουν επικίνδυνα ή επιζήμια για το περιβάλλον εμπορεύματα, καθώς και συστήματα επικοινωνίας για καταστάσεις έκτακτης ανάγκης και την ασφάλεια στις εσωτερικές πλωτές οδούς.

Το Συμβούλιο έκρινε ότι η τροπολογία αυτή καλύπτεται ήδη από τις διατάξεις του τμήματος 4 της κοινής θέσης.

Το Συμβούλιο, επιπλέον, δεν δέχθηκε το μέρος της τροπολογίας 129 το οποίο ακολουθεί η τροποποιημένη πρόταση, που αναφέρει αναλυτικά τις ποσοτικές απαιτήσεις επιλογής για τους λιμένες της εσωτερικής ναυσιπλοΐας. Έκρινε ότι, κατ' αναλογίαν με όσα η κοινή θέση προβλέπει για τους θαλάσσιους λιμένες, δεν υπάρχει λόγος να απαιτηθεί η εκπλήρωση ποσοτικών κριτηρίων (όγκος ετήσιας κυκλοφορίας).

Σχετικά με την τροπολογία 39 του Ευρωπαϊκού Κοινοβουλίου και του άρθρου 17 της τροποποιημένης πρότασης της Επιτροπής

Διαπίστωση του κοινού ενδιαφέροντος

Σύμφωνα με την τροπολογία 39, η τροποποιημένη πρόταση της Επιτροπής (άρθρο 17) προβλέπει να προστεθεί στην απόφαση μια επιπλέον διάταξη που θα επιτρέπει στην Επιτροπή να διαπιστώνει, κατόπιν αιτήσεως, ότι ένα σχέδιο είναι κοινού ενδιαφέροντος κατά την έννοια της απόφασης.

Το Συμβούλιο έκρινε ότι η εν λόγω διαδικασία διαπίστωσης δεν εντάσσεται στο σύστημα που προβλέπουν τα άρθρα 129 Β έως 129 Δ της συνθήκης, στο βαθμό που τα έργα κοινού ενδιαφέροντος πρέπει να προσδιορίζονται καθ' ολοκληρίαν από την απόφαση και ότι προβλέπονται διαδικασίες για τη χρηματοδότηση αυτών των έργων από το μελλοντικό δημοσιονομικό κανονισμό για τα διευρωπαϊκά δίκτυα ή από τον κανονισμό (ΕΚ) αριθ. 1164/94 για τη δημιουργία του Ταμείου Συνοχής (1).

β) τις οποίες δεν ακολούθησε η Επιτροπή

Σχετικά με τα άρθρα της κοινής θέσης

Σχετικά με το άρθρο 4

Το Συμβούλιο δεν δέχθηκε το μέρος της τροπολογίας 8 που έχει ως στόχο να περιληφθεί στο άρθρο 4, μεταξύ των γενικών γραμμών δράσης της Κοινότητας, η έρευνα, συναρτήσει αναλύσεων κόστους ωφέλειας, για τις ενδιαφερόμενες περιοχές καθώς και η δημιουργία σταθερών θέσεων απασχόλησης, οι οποίες πρέπει να τελούν σε αναλογία προς τον όγκο των επενδύσεων (βλέπε ανωτέρω, στο σημείο IV 2 τις παρατηρήσεις σχετικά με την τροπολογία 4). Το Συμβούλιο, σύμφωνα με την τροποποιημένη πρόταση, έκρινε ότι οι προβλεπόμενες επενδύσεις θα πρέπει γενικότερα να συμμορφώνονται προς τους στόχους του άρθρου 2.

Σχετικά με το άρθρο 7

Το Συμβούλιο δεν δέχθηκε τα μέρη της τροπολογίας 162, τα οποία έχουν ως στόχο να προστεθούν στο άρθρο 7 οι παράγραφοι 3 α και 3 δ.

Δεν δέχθηκε συνεπώς, σύμφωνα με την τροποποιημένη πρόταση της Επιτροπής (άρθρο 6):

- την παράγραφο 3α, που προβλέπει ότι τα σχέδια (μη προτεραιότητας) αξιολογούνται βάσει της συμβατότητάς τους με τα μη κοινοτικά δίκτυα. Το Συμβούλιο έκρινε ότι η πλευρά αυτή καλύπτεται επαρκώς από το άρθρο 6 της κοινής θέσης,

- την παράγραφο 3δ, που προβλέπει ότι κάθε κοινοτική χρηματοδοτική συμβολή στον τομέα των διευρωπαϊκών δικτύων μεταφορών θα πρέπει να είναι σύμφωνη προς τις απαιτήσεις του περιβάλλοντος. Το Συμβούλιο υποστήριξε ότι τα θέματα τα σχετικά με την κοινοτική χρηματοδοτική συμβολή πρέπει να ρυθμίζονται στο πλαίσιο της ειδικής κοινοτικής νομοθεσίας.

Σχετικά με το άρθρο 8

Το Συμβούλιο δεν δέχθηκε την τροπολογία 13, η οποία προβλέπει την απαλοιφή των κυριότερων χαρακτηριστικών του οδικού δικτύου. Συμμερίζεται τη γνώμη της Επιτροπής σύμφωνα με την οποία ο στόχος των προσανατολισμών είναι ακριβώς να δώσει υποδείξεις για την ανάπτυξη του συνόλου του δικτύου και των συνιστωσών του.

Σχετικά με το άρθρο 9 παράγραφος 5

Το Συμβούλιο δεν δέχθηκε, σύμφωνα με την τροποποιημένη πρόταση της Επιτροπής (άρθρο 9 παράγραφος 2), το μέρος της τροπολογίας 15 (άρθρο 10 παράγραφος 2) που προβλέπει την απαλοιφή των κυριοτέρων χαρακτηριστικών του σιδηροδρομικού δικτύου (βλέπε ανωτέρω παρατηρήσεις για το άρθρο 8 τροπολογία 13).

Σχετικά με το άρθρο 11

Ενώ η τροποποιημένη πρόταση της Επιτροπής (άρθρο 11 παράγραφος 2), ακολουθώντας την τροπολογία 25, προβλέπει να προστεθεί στην απόφαση μια ειδική παράγραφος με σκοπό την υποστήριξη της ανάπτυξης της ακτοπλοΐας μικρών αποστάσεων, το Συμβούλιο έκρινε επαρκές να διευκρινίσει τη λειτουργία των λιμένων στην ακτοπλοΐα αναφέροντας στο άρθρο 11 ότι οι λιμενικές υποδομές προσφέρουν επίσης υπηρεσίες ακτοπλοΐας για τις συνδέσεις στο εσωτερικό της Κοινότητας και με τις τρίτες χώρες.

Σχετικά με το άρθρο 13

Το Συμβούλιο, σύμφωνα με την τροποποιημένη πρόταση της Επιτροπής (άρθρο 13), έκρινε ότι δεν είναι δυνατόν, τουλάχιστον στο παρόν στάδιο, να γίνει δεκτή η τροπολογία 31, η οποία αποσκοπεί να περιλάβει στο διευρωπαϊκό δίκτυο συνδυασμένων μεταφορών τις εναέριες συνδέσεις που είναι κατάλληλα προσαρμοσμένες σ' αυτόν τον τρόπο μεταφοράς.

Σχετικά με το άρθρο 17 παράγραφος 3

Η τροποποιημένη πρόταση προβλέπει ότι η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών ετησίως έκθεση σχετικά με την εφαρμογή των προσανατολισμών.

Η κοινή θέση προβλέπει, στο άρθρο 17 παράγραφος 3, ότι η Επιτροπή υποβάλλει την έκθεση αυτή κάθε δύο χρόνια. Η τροπολογία 41 προβλέπει ότι η Επιτροπή περιλαμβάνει στην προαναφερόμενη ετήσια έκθεση ειδικότερα την ακριβή παρακολούθηση, κατά περιοχή, των παραγομένων αποτελεσμάτων όσον αφορά τη δημιουργία των θέσεων εργασίας και την αύξηση των εισοδημάτων.

Το Συμβούλιο, σύμφωνα με την πρόταση της Επιτροπής, δεν δέχθηκε την τροπολογία αυτή, κρίνοντας ότι, μια ετήσια έκθεση κατά περιοχή θα ήταν ανεπαρκής λόγω της μακράς, συνήθως διάρκειας κατασκευής των μεγάλων υποδομών.

Σχετικά με το άρθρο 18

Όπως εκτίθεται στο σημείο IV 1 ανωτέρω, το άρθρο 18 προβλέπει ότι η Επιτροπή υποβάλλει στο Ευρωπαϊκό Κοινοβούλιο και στο Συμβούλιο ανά πενταετία και για πρώτη φορά πριν από την 1η Ιουλίου 1999, έκθεση σχετικά με την αναθεώρηση των προσανατολισμών που θεσπίζονται με την απόφαση.

Το Συμβούλιο, σύμφωνα με την τροποποιημένη πρόταση (άρθρο 19), δεν δέχθηκε την τροπολογία 163, η οποία καλεί την Επιτροπή να προτείνει, εντός δύο ετών από την έγκριση της απόφασης, ελάχιστες περιβαλλοντικές προδιαγραφές και ένα κοινοτικό δίκτυο αγωγών.

Το Συμβούλιο έκρινε ότι δεν υπάρχει λόγος να δεχθεί αυτήν την τροπολογία και υπενθύμισε ότι η Επιτροπή υποστηρίζει στην αιτιολογική έκθεση της τροποποιημένης της πρότασης ότι η επιβαλλόμενη προθεσμία είναι υπερβολικά σύντομη και ότι, εν πάση περιπτώσει, η απόφαση απευθύνεται στα κράτη μέλη.

Σχετικά με το παράρτημα I

Τροπολογίες του Ευρωπαϊκού Κοινοβουλίου που αφορούν βασικά το οδικό και σιδηροδρομικό δίκτυο και το δίκτυο συνδυασμένων μεταφορών

1. Προσθήκη νέων σχεδίων υποδομής

τροπολογίες που δεν δέχθηκε το Συμβούλιο

α) τις οποίες ακολούθησε η Επιτροπή

65, 67, 68, 70, 73, 74, 89, 96 (Επιτρ.: εν μέρει), 108, 148 (Επιτρ.: εν μέρει), 153, 165,

β) τις οποίες δεν ακολούθησε η Επιτροπή

50, 54, 72, 76, 78, 79, 82, 84, 91, 93, 95, 98, 104, 109, 142, 155, 164, 170, 175.

2. Απαλοιφή σχεδίων ή μερών σχεδίων υποδομής

τροπολογίες τις οποίες δεν δέχθηκε το Συμβούλιο και δεν ακολούθησε η Επιτροπή:

59

3. Άλλα μέτρα σχετικά με τα σχέδια υποδομής

τροπολογίες τις οποίες δεν ακολούθησε η Επιτροπή και δεν δέχθηκε το Συμβούλιο:

61, 62, 87, 112, 113, 114, 128.

Σημειωτέον ότι δεδομένου ότι είναι αδύνατον να εμφανίζεται το σύνολο των λιμένων σε έναν χάρτη, το Συμβούλιο έκρινε ότι το παράρτημα Ι δεν θα περιλαμβάνει χάρτη των θαλασσίων λιμένων. Συνεπώς, δεν ελήφθησαν υπόψη οι τροπολογίες 115 έως 127 του Ευρωπαϊκού Κοινοβουλίου σχετικά με τους θαλάσσιους λιμένες. Τα έργα κοινού ενδιαφέροντος που αφορούν αυτούς τους λιμένες προσδιορίζονται στην απόφαση από τα κριτήρια που περιλαμβάνονται στο παράρτημα ΙΙ και μπορούν να τοποθετηθούν σε οποιονδήποτε λιμένα κράτους μέλους της Κοινότητας.

(1) ΕΕ αριθ. C 220 της 8. 8. 1994, σ. 1.

(2) ΕΕ αριθ. C 97 της 20. 4. 1995, σ. 1.

(3) Βλ. έγγρ. 7345/95 PE-RE 37.

(4) ΕΕ αριθ. C 397 της 31. 12. 1994, σ. 23.

(5) Έγγρ. CdR 176/94.

(6) Έγγρ. 8361/95 TRANS 98 ECOFIN 104.

(7) Απόφαση 93/628/ΕΟΚ σχετικά με την δημιουργία διευρωπαϊκού δικτύου συνδυασμένων μεταφορών (ΕΕ αριθ. L 305 της 10. 12. 1993, σ. 1) 7 απόφαση 93/629/ΕΟΚ σχετικά με τη δημιουργία διευρωπαϊκού οδικού δικτύου (ΕΕ αριθ. L 305 της 10. 12. 1993, σ. 11) και απόφαση 93/630/ΕΟΚ για την ανάπτυξη διευρωπαϊκού δικτύου πλωτών οδών (ΕΕ αριθ. L 305 της 10. 12. 1993, σ. 39).

(1) Απόφαση περί καθιερώσεως διαδικασίας διαβουλεύσεων και περί συστάσεως επιτροπής για έργα υποδομής στον τομέα των μεταφορών. (ΕΕ αριθ. L 45 της 25. 2. 1978, σ. 16).

(1) ΕΕ αριθ. L 130 της 25. 5. 1994, σ. 1.